hotchpotch/miracl-hf-unified huggingface dataset:
নিউ ইয়র্ক স্টেট রুট ৩১২
নিউ ইয়র্ক স্টেট রুট ৩১২ (এনওয়াই ৩১২) একটা ছোট কিন্তু গুরুত্বপূর্ণ মহাসড়ক। এর পুরোটাই যুক্তরাষ্ট্রের নিউ ইয়র্কের পুটনাম কাউন্টির সাউথইস্ট শহরের ভিতর অবস্থিত। পরোক্ষভাবে হলেও, এই রাস্তা দিয়ে ইন্টারস্টেট ৮৪ (আই-৮৪) থেকে অপেক্ষাকৃত কম ঝামেলায় ব্রিউএস্টার গ্রামে পৌছানো যায়। রাস্তাটা পার্শ্ববর্তী আই-৬৮৪ এর চেয়ে অনেক বেশি সহজ। তাই সকাল বিকাল যখন গাড়ির প্রচণ্ড চাপ পড়ে তখন স্থানীয়রা রাস্তাটা হামেশাই ব্যবহার করে। রাস্তাটার পশ্চিম প্রান্ত শুরু হয়েছে ইউ এস রুট ৬ (ইউএস ৬) থেকে। জায়গাটা ব্রিউএস্টার থেকে মোটামুটি ২ মাইল (৩.২ কিমি) উত্তর-পশ্চিমে। এটার পূর্ব প্রান্ত শেষ হয়েছে এনওয়াই ২২-এ। জায়গাটা সিয়ার্স কর্ণারের একটা গ্রামের ভিতর। ১৯৩০ সালের নিউ ইয়র্কের মহাসড়ক সমূহের পূনঃনামকরণের সময় বর্তমান এনওয়াই ১৬৪ এর নাম দেওয়া হয়েছিলো এনওয়াই ৩১২। তবে ১৯৩৭ সালে সেটা পরিবর্তন করে এনওয়াই ৩১২ কে বর্তমান অবস্থানে নিয়ে আসা হয়।
এনওয়াই ৩১২ রাস্তাটা শুরু হয় নিউ ইয়র্কের সাউথইস্ট শহরের ইউএস ৬ থেকে। জায়গাটা মিডল ব্রাঞ্চ রিজার্ভিওর থেকে সামান্য উত্তর-পূর্বে। পুটনাম শহরে অনেকগুলো জলাধার আছে, তবে এটাই নিউ ইয়র্কের পানির চাহিদা সবচেয়ে বেশি পূরণ করে। এরপর রাস্তাটা আধা মাইলটাক (০.৮ কিমি) উত্তর-পূর্ব দিকে যাওয়ার পর ৬৮০ ফুট (২১০ মি) উঁচু একটা পাহাড়ের পাশ দিয়ে উত্তর দিকে চলে গিয়েছে। পাহাড়টা পার হওয়ার পর রাস্তাটা প্রথমে পূর্বে তারপর আবার উত্তর-পূর্ব দিকে এগিয়েছে। এর কিছুদূর পরই এটা আই-৮৪ কে অতিক্রম করে ডাইকম্যানস নামের একটা গ্রামে গিয়ে পড়েছে।
ডাইকম্যানসের ভিতরে এনওয়াই ৩১২ মেট্রো-নর্থ রেলরোডের দক্ষিণ-পূর্ব স্টেশন হিসাবে ব্যবহৃত হয়। রেলরোডের যে লাইনটা হারলেমের দিকে গিয়েছে, রাস্তাটা সেদিকেই পড়েছে। এর একটু উত্তরেই এনওয়াই ৩১২ প্রায় পুরোপুরি পূর্ব দিকে বেকে হারলেম লাইনকে অতিক্রম করে ডাইকম্যান ত্যাগ করে চলে যায়। সেখান থেকে আধা মাইল (০.৮ কিমি) দূরে ব্রিউএস্টার হিল-এ রাস্তাটা নর্থ ব্রিউএস্টার রোড (কাউন্টি রোড ৫৮ বা সিআর ৫৮) আর ফার্ম টু মার্কেট রোড (সিআর ৬২) অতিক্রম করে। এরপর থেকে রাস্তাটা বগ ব্রুক রিজার্ভিওর এর উত্তর প্রান্ত ঘেঁষে এগিয়ে গিয়েছে। এটাও নিউ ইয়র্কের অন্যতম খাবার পানি সরবরাহকারী জলাধার। এরপর এনওয়াই ৩১২ পূর্ব দিকে এগিয়ে সিয়ার্স করনার্সের একটা গ্রামের ভিতর এনওয়াই ২২ এ গিয়ে শেষ হয়েছে।
বর্তমান এনওয়াই ৩১২এর পুরোটাই আসলে ১৯৩০ সালের নিউ ইয়র্কের মহাসড়ক সমূহের পূনঃনামকরণ প্রকল্পের আওতায় এনওয়াই ৫২ এর একটা অংশ ছিলো। আর বর্তমান এনওয়াই ১৬৪ এর নাম দেওয়া হয়েছিলো এনওয়াই ৩১২। কিন্তু ১৯৩৭ সালে এনওয়াই ৫২ কে কারমেলের কাছাকাছি ছোটো করে তৎকালীন এনওয়াই ৩১২ থেকে আরও তিন মাইল উত্তরের বর্তমান রাস্তাটার নাম দেওয়া হয় এনওয়াই ৩১২। তারপর থেকে এনওয়াই ৩১২ এর আর কোনো পরিবর্তন কয়া হয়নি।
মালি কোবরা
মালি কোবরা (বৈজ্ঞানিক নাম: "Naja katiensis(Roman)") পশ্চিম আফ্রিকাজাত এলাপিড পরিবারভুক্ত এবং স্পিটিং কোবরা প্রজাতির অন্তর্ভুক্ত,এক প্রজাতির বিষধর সাপ। এরা কাটিয়ান স্পিটিং কোবরা নামেও পরিচিত।
বিশ্ব ব্যাংকের বৃত্তি
১৯৮২ সালে বিশ্ব ব্যাংকের বৃত্তি প্রোগ্রাম শুরু হয়। শিক্ষার্থীরা
স্নাতক পড়াশোনার ব্যাপারে সাথে সম্পর্কিত বিষয়ে অর্থনৈতিক উন্নয়নের জন্য দেওয়া হয়। এটি একটি অত্যন্ত প্রতিযোগিতামূলক ভিত্তিতে দেওয়া হয়। বর্তমানে দুই ধরণের বৃত্তি চালু আছে:
গবেষনা নিবন্ধ তৈরি করতে। "রিসার্চ গ্রান্ট" একটি প্রখ্যাত বিশ্ববিদ্যালয়ে বা গবেষণা কেন্দ্রে একটি ৫ থেকে ১০ মাসের সময়সীমার জন্য বাসভবন খরচ বহন করা হয়।
ইন্টারস্টেট ২২৫
ইন্টারস্টেট ২২৫ কলোরাডোর ইন্টারস্টেট-২৫ এ যাত্তয়ার সংক্ষিপ্ত রাস্তা। এটা ইন্টারস্টেট ২৫, এবং কলোরাডো রাজ্যের দুটি আন্তঃপ্রদেশীয় মহাসড়কের একমাত্র সহায়ক রাস্তা। আই-২২৫ অররায় ঢুকেছে এবং ডেনভার ও গ্রীনউড গ্রামের ভেতর দিয়ে অল্প অংশ অতিক্রম করেছে। এটা উত্তর দিকে ইন্টারস্টেট ২৫ থেকে ইন্টারস্টেট ৭০ পর্যন্ত চলে গেছে। এটা ইন্টারস্টেট ৭০ বিজনেস/ইউ.এস. হাইওয়ে ৪০/ ইউ.এস. হাইওয়ে ২৮৭ সঙ্গে ছেদ করেছে, স্থানীয়ভাবে যেটা কলফ্যক্স এভিনিউ হিসেবে পরিচিত। ১৯৬৪ সালে এই যাএাপথের নির্মাণ শুরু হয় এবং অনেক বছরের অব্যাহত কাজের মাধ্যমে ১৯৭৬ সালের চূড়ান্ত সমাপ্তি পর্যন্ত চলতে থাকে।
আই-২২৫ এর দক্ষিণ প্রান্ত ৬৫ মাইল গতিসীমার সাধারণ দুই লেনের আন্তঃপ্রদেশীয় রাস্তা হিসাবে ইন্টারস্টেট-২৫ সঙ্গে অদলবদল হয়েছে। তারপর রাস্তাটি দক্ষিণ ডেনভারের মধ্যদিয়ে চেরি ক্রিক স্টেট পার্ক এবং পূর্বের চেরি ক্রিক লেকের দক্ষিণ প্রান্ত থেকে উত্তর-পূর্বদিকে গেছে।  গ্রীনউড গ্রামের ডি. টি.সি বউলিভারড এবং ইওসমিট রাস্তা থেকে বের হয়ে, ডেনভার-অররা মেট্রোপলিটান স্ট্যাটিক্যাল এলাকার বৃহৎ শহরতলী রাস্তার, চারটি সহায়ক গলির সাথে তিনটি রাস্তা দিয়ে ডেনভার/গ্রীনউড গ্রামের মধ্যদিয়ে শহরের সীমা অতিক্রম করেছে। চেরি ক্রিক স্টেট পার্কের উত্তর প্রান্তের স্টেট হাইওয়ে ৮৩ সঙ্গে মহাসড়কটিকে অদলবদল করা হয়েছে। এস.এইচ এর বহির্দেশেকে অনুসরণ করে, রাস্তাটি উত্তর দিকে ঘুরে অররার একটি শহরতলীর এলাকায় প্রবেশ করে দুই লেনের সংকীর্ণ রাস্তা এবং ৫৫ মাইল গতিসীমায় ফিরেছে, এবং লিলিফ এভিনিউয়, মিসিসিপি এভিনিউ, এবং আলঅ্যামইডা এভিনিউ দিয়ে বের হয়ে স্টেট হাইওয়ে-৩০ হিসাবে নামাঙ্কিত হয়েছে।  এছাড়াও স্যাণ্ড ক্রিককে অতিক্রমের পর, ইউ.এস হাইওয়ে ৪০, ইউ.এস হাইওয়ে ২৮৭ এবং ইন্টারস্টেট ৭০ বিজনেস হিসেবে স্বাক্ষরিত রাস্তাটি ক্যলফ্যাক্স এভিনিউ সঙ্গে অদলবদল করেছে। এখান থেকে বের হয়ে, আই-২২৫ অ্যাডামস কাউন্টিতে প্রবেশ করে অররা শহরের মধ্য দিয়ে চলে গেছে। তারপর রাস্তাটি একটি রেলপথকে অতিক্রম করেছে এবং উত্তরে চলে গেছে যেখানে এটা ইন্টারস্টেট ৭০ এর সাথে অদলবদল হয়েছে। যেহেতু পশ্চিমমুখী আই-৭০ দক্ষিণমুখী আই-২২৫ এর ঢালুর মধ্য দিয়ে অতিক্রম করেছে, তাই উত্তরদিক্গামী ঢালু থেকে পশ্চিমমুখী আই-৭০ পুনরায় ডেনভারে প্রবেশ করেছে এবং পূর্বদিকগামী আই-৭০ থেকে দক্ষিণদিকগামী আই-২২৫ ঢালু ডেনভারের মধ্যে শুরু হয়ে অররাতে প্রবেশ করেছে।
আই-২২৫ এর নির্মাণ কাজ মে ১৯৬৪ সালে ইন্টারস্টেট-৭০ থেকে শুরু হয়। কলফ্যক্স এভিনিউ থেকে ষষ্ঠ এভিনিউ পর্যন্ত একটি অংশ ১৯৬৬ সালে খুলে দেয়া হয়। পাঁচ বছর পর, মিসিসিপি এভিনিউ ও পার্কার রাস্তা মধ্যে একটি অংশ খুলে দেয়া হয়েছিল এবং দক্ষিণের পার্কার রোড আরেকটি অংশের নির্মাণ কাজ শুরু হয়েছিল যা ১৯৭৫ সালের মে মাসে সম্পন্ন হয়েছিল। ইয়োসেমাইট রাস্তা এবং ইন্টারস্টেট ২৫ এর মধ্যে বাকি রাস্তার কাজ মে ১৯৭৬ সালে সম্পন্ন হয়েছিল। নির্মাণ শেষ হওয়ার পর থেকে, আই-৭০ থেকে আই-২৫ পর্যন্ত মূল রাস্তাটির নাম অপরিবর্তিত রাখা হয়েছিল। প্রকল্পের অংশ হিসেবে আই-২৫ থেকে আই-৭০ পর্যন্ত সমগ্র চলাচলের রাস্তাকে বিস্তীর্ণ করতে, মহাসড়কটিকে মিসিসিপি এভিনিউ ও পার্কার রোড মধ্যে তিন লেনে প্রশস্ত করা হয়েছিল; এই অংশের নির্মাণ কাজ মে ২০১৪ থেকে নভেম্বর ২০১২ এর মধ্যে করা হয়েছিল।
কোয়েটা গ্ল্যাডিয়েটর্স
কোয়েটা গ্ল্যাডিয়েটর্স হল কোয়েটা শহরের প্রতিনিধিত্বমূলক পাকিস্তান সুপার লীগ এর একটি ফ্রাঞ্চাইজ ক্রিকেট দল। দলটিকে ২০১৫ সালে পাকিস্তান ক্রিকেট বোর্ড (পিসিবি) কর্তৃক পাকিস্তান সুপার লীগ ক্রিকেট প্রতিযোগিতার জন্য অনুমোদন দেওয়া হয়। দলটির মালিকানায় রয়েছেন ওমর অ্যাসোসিয়েটস।
২০১৫ সালে পিসিবি পাকিস্তান সুপার লীগের প্রথম উদ্বোধনী মৌসুমে ২০১৬ সালের ফেব্রুয়ারীতে প্রতিনিধিত্ব করবে বলে ঘোষনা দেয়। ২০১৫ সালের ৩ ডিসেম্বরে পিসিবি পাঁচটি শহর-ভিত্তিক এবং ফ্র্যান্চাইজিং মালিকদের সমন্বয়ে পাকিস্তান সুপার লীগের প্রথম মৌসুম উন্মোচন করেন। পেশোয়ার জালমিকে দশ বছরের জন্য মার্কিন ডলার $১১ মিলিয়ন এর বিনিয়ময়ে কোয়েটা ভিত্তিক কোম্পানী ওমর অ্যাসোসিয়েটস কিনে নেয়।
২০১৫ সালের ১৯ ডিসেম্বর তারিখে একটি অনুষ্ঠানে দলটির স্বত্তাধিকারী জনাব নাদীম ওমর নাম এবং লোগো উন্মোচন করেন।
কোয়েটা গ্ল্যাডিয়েটর্সের পোশাকের রং বেগুনি এবং সোনালী রং এর সমন্বয়ে তেরী করা হয়েছে।
তালিকায় আন্তর্জাতিক ক্রিকেটারদের গাঢ় রং দ্বারা চিহ্নিত করা হয়েছে।
কলোরাডো স্টেট হাইওয়ে ১১২
স্টেট হাইওয়ে ১১২ (এসএইচ ১১২) যুক্তরাস্ট্রের দক্ষিনাঞ্চলীয় কলোরাডোর একটি রাজ্য মহাসড়ক। ২৭.৮০২ মাইল(৪৪.৭৪৩কি.মি) দীর্ঘ রাস্তাটি ১৯১৬ সালে তৈরী করা হলেও ১৯২২ সালে নামকরণ করা হয়। রাস্তাটির পশ্চিমপ্রান্ত ডেল নরটির ইউএস ১৬০ থেকে শুরু হয়। সেখান থেকে রাস্তাটি দুই মাইল পথ পূর্বদিকে গিয়ে ইউএস ২৮৫ এর সাথে মিলিত হয় এবং অবশেষে হোপার এলাকার পশ্চিমে অবস্থিত সেন্টারের এসএইচ ১৭ তে গিয়ে সমাপ্ত হয়।
রাস্তাটি ডেল নরটির ইউএস ১৬০ থেকে শুরু হয়। তারপর রাস্তাটি ওক স্ট্রিট হয়ে রিও গ্রান্ড শহর অতিক্রম করে উত্তর-পূর্ব দিকে মোড় নেয়। রাস্তাটি রিও গ্রান্ড-সোয়াচ কাউন্টি লাইন হয়ে উত্তর-পূর্ব দিকে চলতে থাকে। দ্রুতই রাস্তাটি কাউন্টিরুট ৩৭ ভেদ করে পূর্ব দিকে ইউএস ২৮৫ বরাবর চলে। তারপর এসএইচ ১১২ একটু পূর্বদিকে মোড় নিয়ে টুয়েল্ভ মাইল রোডের সাথে মিলিত হয়। পথিমধ্যে রাস্তাটি অনেকগুলো কাউন্টিরুট তৃনভূমি, শস্যক্ষেত পাড়ি দিয়ে চলতে থাকে। এভাবে প্রায় ১২ মাইল অতিক্রম করে রাস্তাটি ইউএস ২৮৫ এর সাথে মিলিত হয় পূর্ব ডেল নরটিতে।
এরপর এসএইচ ১১২ শহরের সেন্টার হয়ে পূর্বদিকে বরাবর এইটথ স্ট্রিট অতিক্রম করে। এখানে একটি রেললাইন পাড়ি দিয়ে দক্ষিনে সুগার জংশনে চলে আসে। আরো পূর্বদিকে রাস্তাটি কৃষি জমি পেরিয়ে কাউন্টি রুট ১০০ এর সাথে মিলিত হয়, অবশ্য কাউন্টি রুট ১০০ দক্ষিনে এসএইচ ১৫ বরাবর চলতে থাকে। অবশেষে রাস্তাটি হোপার এলাকায় এসএইচ ১৭ তে মিলিত হয়ে সমাপ্ত হয়।
১৯১৬ সালে সেন্টার থেকে হোপার পর্যন্ত বিস্তৃত ১২ মাইল(১৯কি.মি.) দীর্ঘ রাস্তাটির নাম ছিল ১০-এস। এটি একটি আধাপাঁকা সড়ক ছিল। রাস্তার আরেকটি অংশ ছিল আধাপাঁকা, আলামোসা থেকে হোপার পর্যন্ত। ১৯১০ সালে কলোরাডো ডিপার্টমেন্ট অব ট্রান্সপোর্টেশান ডেল নরটি থেকে এসএইচ ৩৬ পর্যন্ত স্টেট হাইওয়ে ৬৮ তৈরী করে। এই রাস্তাটি থেকে তখন রিও গ্রান্ড-সোয়াচ কাউন্টি লাইনের দুরত্ব ছিল ছয় মাইল, পরে ১৯২০ সালে এদের সংযোগসড়ক তৈরীর কাজ শুরু হয়। তারপর ১৯২২ সালে এসএইচ৬৮ কে এসএইচ ১১২ নামকরণ করা হয়, যেটি ছিল ডেল নরটি থেকে হোপার পর্যন্ত বিস্তৃত।
১৯৩০ সালে রাস্তাটির ডেল নরটি থেকে কাউন্টি থেকে কাউন্টি লাইন পর্যন্ত পাকাঁ সড়কে পরিনত করা হয়। সান লুইস ভ্যালি এলাকার জন্য ভালো সড়কের প্রয়োজনে এসএইচ ১১২ কে ১৯৪৬ সালের দিকে পুরোপুরি বাঁধাই করার সিদ্ধান্ত নেয়া হয়। আর এই কাজে রিওগ্রান্ড এবং সোয়াচ কাউন্টি অর্থায়ন করে। তারপর ১৯৪৭ সাল থেকে রাস্তাটি অপরিবর্তিত অবস্থায় বিদ্যমান।
ইলিনয় রুট ১০৩
ইলিনয় রুট ১০৩ যুক্তরাস্ট্রের ইলিনয়ে অবস্থিত একটি রাজ্য সড়ক। রাস্তাটি ৯.১৮ মাইল(১৪.৭৭ কি.মি) লম্বা, মধ্য-পশ্চিম ইলিনয়ে অবস্থিত। পুরো রাস্তাটি স্কাইলার কাউন্টির অন্তর্গত। রুট ১০৩, রিপলের পাশে ইউএস রুট ২৪ থেকে আরম্ভ হয়ে বিয়ার্ডটাউনের ইলিনয় নদীর পাশে অবস্থিত ইউএস রুট ৬৭ এবং ইলিনয় রুট ১০০ এর সাথে মিলিত হয়ে সমাপ্ত হয়। রিপলে এবং রিয়ার্ডস টাউনের পাশাপাশি, রাস্তাটি সুগার গ্রোভ এলাকাকেও সংযুক্ত করে। রাস্তাটি জাতীয় মহাসড়ক ব্যবস্থা এবং লিংকন হেরিটেজ ট্রেইলের অংশ। রুট ১০৩ এর রক্ষনাবেক্ষনের দায়িত্বে রয়েছে ইলিনয় ডিপার্টমেন্ট অব ট্রান্সপার্টেশান। ১৯২৪ সালে রাস্তাটি রিপলে এবং ইউএস ৬৭/আইএল ১০০ এর সংযোগ-সড়ক হিসেবে তৈরী করা হয়, পরে ১৯৩২ সালে ই্উএস ২৪ এ স্থানান্তরিত করা হয়।
রুট ১০৩, রিপলের নিকটে স্কাইলার কাউন্টির অর্ন্তগত উডস্টক টাউনশিপে অবস্থিত, ইউএস রুট ২৪ থেকে শুরু হয়। রাস্তাটি লামোরিন নদীর পাশ দিয়ে বনজঙ্গল ভেদ করে পূর্বদিকে চলতে থাকে। তারপর নদীটি আস্তে আস্তে দক্ষিণ দিকে ঘুরে যায়, যদিও রাস্তাটি কৃষিজমি পাশ কাটিয়ে পূর্বদিকে চলতে থাকে। রুট ১০৩, ইউনি-কর্পোরেটেড এলাকা সুগার গ্রোভে প্রবেশ করার পূর্বে কাউন্টি রুট ৯ অতিক্রম করে। সুগার গ্রোভে রাস্তাটি কাউন্টি রুট ১ ভেদ করে যায়। সুগার গ্রোভ ত্যাগ করে রাস্তাটি বেইনব্রিজ টাউনশিপে প্রবেশ করে। তারপর রাস্তাটি হালকা দক্ষিনদিকে মোড় নিয়ে কিছু গাছপালা যুক্ত এলাকা পাড়ি দিয়ে সোজা পূর্বদিকে চলতে থাকে, এসময় কয়েকটি দালানকোঠা এবং একটি খাঁড়ি অতিক্রম করে। এরপর রাস্তাটি কটনউড এলাকাকে উত্তরদিক থেকে অতিক্রম করে। আরো দুটি খাঁড়ি এবং খোলা মাঠ পেরিয়ে রাস্তাটি এর পূর্ব প্রান্তবিন্দুতে পৌছায়। রুট ১০৩ বিয়ার্ডসটাউনের ইলিনয় নদীর পাশে অবস্থিত ইউএস রুট ৬৭ এবং ইলিনয় রুট ১০০ এর সাথে মিলিত হয়ে সমাপ্ত হয়।
পুরো রাস্তাটিই একটি অবিভক্ত দুই-লেনের সড়ক। রাস্তাটি জাতীয় মহাসড়ক ব্যবস্থার অংশবিশেষ, যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত। এছাড়াও রাস্তাটি লিংকন হেরিটেজ ট্রেইলের অংশ। ২০০৯ সালের ইলিনয় ডিপার্টমেন্ট অব ট্রান্সপার্টেশানের হিসাব মতে রুট ১০৩ এর পূর্ব ও পশ্চিম প্রান্তদিয়ে দৈনিক গড়ে ১,৩০০ থেকে ১,৪০০ টি যানবাহন (তন্মধ্যে ২০০ থেকে ২২৫ টি ট্রাক) চলাচল করে।
১৯২৪ সালে রাস্তাটিকে রিপলে থেকে বিয়ার্ডসটাউনের সংযোগ সড়ক হিসেবে তৈরী করা হয়। ১৯২৪ সালের ম্যাপেই রাস্তাটির অস্তিত্ব দেখা যায়। রাস্তাটিকে ১৯২৯ সালের ম্যাপে প্রথম নামকরণ করে স্থান দেয়া হয়, সেই রাস্তাটি রিপলে থেকে শুরু হয়ে দক্ষিণ দিকে অর্ধেক পথ অতিক্রম করে পূর্বদিকে মোড় নিয়ে লেইটনে পৌছায়। ১৯৩২ সালে রুট ১০৩ কে রিপলে থেকে সরিয়ে বর্তমান স্থানে নিয়ে আসা হয। লেইটন কমিউনিটি যেটি সুগার গ্রোভের পাশে অবস্থিত তাকে, ১৯৫১ সালের পর থেকে ম্যাপে স্থান দেয়া হয়।
অাইওয়া হাইওয়ে ৮৫
আইওয়া হাইওয়ে ৮৫ (আইওয়া ৮৫) যুক্তরাস্ট্রের পূর্ব-মধ্য আইওয়াতে অবস্থিত একটি রাজ্য মহাসড়ক। রাস্তাটি মন্টেজুমা শহরের পূর্বপ্রান্ত থেকে শুরু হয়ে ডিপ রিভার এর পূর্বে অবস্থিত আইওয়া ২১ এ গিয়ে সমাপ্ত হয়। রাস্তাটি স্পার রুট হিসেবে হোয়াট চিয়ার এবং প্রাইমারি রোড নং ২ এর সংযোগ-সড়ক হিসেবে ১৯২০ সালে তৈরী করা হয়েছিল। তখন রাস্তাটি আইওয়া প্রাইমারি হাইওয়ে সিস্টেমের অন্তর্গত ছিল। তারপর ১৯৩০ সালে রাস্তাটিকে উত্তরে ডিপ রিভার এবং পশ্চিমে মন্টেজুমা পর্যন্ত বর্ধিত করা হয়। পরবর্তি সেই দশকেই আইওয়া ২১, রাস্তাটির উত্তর-দক্ষিণ অংশের কর্তৃত্ব লাভ করে। উভয় দিকে আইওয়া ৮৫ এর প্রান্তবিন্দুর স্থানান্তর ব্যতীত, ১৯৩০ সালের পর থেকে রাস্তাটির তেমন একটা পরিবর্তন সাধিত হয়নি।
আইওয়া ৮৫ মন্টেজুমা শহরের পূর্বপ্রান্ত থেকে আরম্ভ হয়। তারপর রাস্তাটি পূর্বদিকে পাউওসিক কাউন্টি বরাবর চলতে থাকে। মাঝপথ বরাবর এসে, রাস্তাটি কাউন্টি রুট ভি১৮ (সিআর ভি১৮) কে অতিক্রম করে। ডিপ রিভারের দিকে অগ্রসর হবার পথে আইওয়া ৮৫ প্রথমে উত্তর-উত্তর-পূর্বদিকে এবং পরে দক্ষিণ-পূর্বদিকে মোঁড় নেয়।
এখানে রাস্তাটি আস্তে আস্তে উচু-নিচু এলাকার মধ্যে প্রবেশ করে, একটি খাঁড়ি অতিক্রম করে। খাঁড়িটি ইপোনয়মাস নদীর দিকে অগ্রসর হয়, নদীটি ডিপ রিভার থেকে সামান্য উত্তরে অবস্থিত। ডিপ রিভারের দক্ষিণে এসে রাস্তাটি আবারো সোজা পূর্বদিকে চলতে শুরু করে। অবশেষে ডিপ রিভার থেকে ০.৫ মাইল দুরে আইওয়া ২১ এর সাথে মিলিত হয়ে সমাপ্ত হয়ে যায়।
১৯২০ সালে আইওয়া প্রাইমারি হাইওয়ে সিস্টেমের গোড়াপত্তন হয় প্রাইমারি রোড নং ৮৫ তৈরীর মাধ্যমে । তথন এটি ছিল কিউকুক কাউন্টির স্পার রুট হিসেবে হোয়াট চিয়ার এবং প্রাইমারি রোড নং ২ এর সংযোগ। তারপর ১৯৩১ সালে রাস্তাটিকে উত্তরে ডিপ রিভার এবং পশ্চিমে মন্টেজুমার ইউএস ৬৩ পর্যন্ত বর্ধিত করা হয়। ১৯৩৯ সালে রাস্তাটিকে পূর্বপশ্চিম মন্টেজুমাতে কমিয়ে আনা হয়, অন্যদিকে ডিপ রিভারের পূর্বপশ্চিম অংশ আইওয়া ২১ থেকে বর্ধিত করা হয়।
আইওয়া ৮৫ কে ১৯৫০ সালের দিকে পাঁকা সড়কে পরিনত করা হয়, এর পূর্ব পর্যন্ত এটি একটি আধাপাঁকা রাস্তা হিসেবে বিদ্যমান ছিল। তারপর ১৯৬০ সালে রাস্তাটিকে কিউকুক কাউন্টির গ্রুয়ানসি থেকে ডিপ রিভার পর্যন্ত সোজা সড়কে পরিনত করা হয়। ফলে আইওয়া ৮৫ এর পূর্ব এবং পশ্চিম প্রান্তবিন্দু স্থানান্তরিত হয়ে পূর্বের অবস্থায় ফিরে যায়, ঠিক যেমনটি ছিল ১৯৩০ সাল নাগাদ। এভাবেই প্রায় ত্রিশবছর কেটে যায়। তারপর ১৯৯৪ সালে পূর্বপ্রান্তকে মন্টেজুমা শহরের দিকে প্রায় ১ মাইল পরিমাণ ঘুড়িয়ে দেয়া হয়। রাস্তাটি এখন শহরের পূর্বপ্রান্ত থেকে আরম্ভ হয়। বর্তমানে ইউএস ৬৩ এর সাবেক আইওয়া ৮৫ এর সংযোগস্থলকে "আইওয়া ৮৫ পর্যন্ত" বলা হয়।
লাহোর কালান্দার্স
দি লাহোর কালান্দার্স (উর্দু, পাঞ্জাবি:) হল লাহোর শহরের প্রতিনিধিত্বমূলক পাকিস্তান সুপার লীগ এর পেশাদারী একটি ফ্রাঞ্চাইজ ক্রিকেট দল। দলটি কাতার লুব্রিকেন্ট কোম্পানি লিমিটেড এর মালিকানাধীন এবং গাদ্দাফি স্টেডিয়াম তাদের ঘরোয়া মাঠ। ২০১৫ সালে ফ্রাঞ্চাইজটি প্রতিষ্ঠিত করা হয় এবং হায়ার টি২০ কাপে লাহোর লায়ন্স দলের উত্তরাধিকারী দল হিসেবে ২০১৪-১৫ সাল থেকে পরিচালিত হয়ে আসছে। ২০১৫ সালের নভেম্বরে, পাকিস্তান ক্রিকেট বোর্ড লাহোর কালান্দার্স নামে নতুনভাবে মালিক এবং ফ্রাঞ্চাইজদের কাছে স্থানান্তর করে।
২০১৫ সালে পাকিস্তান ক্রিকেট বোর্ড কর্তৃক পাকিস্তান সুপার লীগের প্রথম উদ্বোধনী মৌসুমে ২০১৬ সালের ফেব্রুয়ারীত প্রতিনিধিত্ব করবে বলে ঘোষনা দেয়। যার ফলে ২০১৫ সালের ৩ ডিসেম্বরে পিসিবি পাঁচটি সিটি-ভিত্তিক এবং ফ্র্যান্চাইজিং মালিকদের সমন্বয়ে পাকিস্তান সুপার লীগের প্রথম মৌসুম উন্মোচন করেন। লাহোর কালান্দার্সকে দশ বছরের জন্য মার্কিন ডলার $২৪ মিলিয়ন এর বিনিয়ময়ে কাতার লুব্রিকেন্ট কোম্পানি কোম্পানী কিনে নেয়। যার ফলে এটি টুর্নামেন্টের দ্বিতীয় সর্বাধিক ব্যয়বহুল দল হিসেবে আত্মপ্রকাশ করে।
১২ ডিসেম্বর ২০১৫ তারিখে দলটির স্বত্তাধিকারী ফাওয়াদ রানা লাহোর কালান্দার্স নামে দলীয় নাম উন্মোচন করেন। পুরাতন লোগো সিংহ ভেড়া এবং বাঘ অনুসারে এবং বহুল প্রচলিত নাম "কিউ" এর কালান্দারের কাতার ও কালকো উভয় নামেই বর্ণনা করে।
পোশাকের রঙ কালো এবং লাল রংয়ের সমন্বয়ে তেরী করা হয়েছে।
তালিকায় আন্তর্জাতিক ক্রিকেটারদের গাঢ় রং দ্বারা চিহ্নিত করা হয়েছে।
অাইওয়া হাইওয়ে ১৮২
আইওয়া হাইওয়ে ১৮২ (আইওয়া ১৮২) যুক্তরাষ্ট্রের আইওয়া রাজ্যে অবস্থিত একটি ৯ মাইল (১৪ কি.মি.) দীর্ঘ রাজ্য মহাসড়ক। এটি ইনউড এ অবস্থিত ইউএস রুট ১৮ (ইউএস ১৮) থেকে আরম্ভ হয়ে দক্ষিণ-পশ্চিমাঞ্চলীয় লার্চউড এলাকার আইওয়া ৯ এ গিয়ে সমাপ্ত হয়। রাস্তাটি ১৯৩০ সাল থেকেই প্রাইমারী হাইওয়ে সিস্টেমের অন্তর্গত ছিল যদিও তখন নাম ছিল আইওয়া ২৬। অতপর ১৯৬৯ সালের ১ জানুয়ারী, আইওয়া ২৬ কে আইওয়া ১৮২ নাম দিয়ে পাল্টে ফেলা হয়।
আইওয়া হাইওয়ে ১৮২, ইউএস ১৮ এবং কাউন্টি রোড এ৪২ (সিআর এ৪২) থেকে শুরু হয়। এই প্রান্তবিন্দুতে ইউএস ১৮ পশ্চিমদিক থেকে যুক্ত হয়ে দক্ষিণ দিকে চলে যায়। সিআর এ৪২ প্রান্তবিন্দুটি থেকে পূর্বদিকে চলতে থাকে এবং আইওয়া ১৮২ চলতে থাকে উত্তর দিকে। এরপর আইওয়া ১৮২, ইনউড থেকে ১ মাইল (১.৬কি.মি.) পথ পাড়ি দিয়ে শহর ত্যাগ করে। আরো উত্তর দিকে লিওন কাউন্টি ধরে আট মাইল পথ অতিক্রম করে (১৩কি.মি.) রাস্তাটির উত্তর প্রান্তবিন্দু আইওয়া হাইওয়ে ৯ তে গিয়ে সমাপ্ত হয়। এই প্রান্তবিন্দুটি দক্ষিণ প্রান্তবিন্দুর মতোই, যেখানে আইওয়া ৯ পূর্বদিক হতে এসে সোজা মোড় নিয়ে উত্তরদিক বরাবর চলতে শুরু করে।
১৯৩০ থেকে ১৯৬৮ সাল পর্যন্ত আইওয়া ১৮২ রাস্তাটি, আইওয়া ২৬ নামে পরিচিত ছিল। যদিও এটা ছিল আইওয়া ২৬ এর দ্বিতীয় নামকরণ। পূর্বে ১৯২০ সালে রাস্তাটি প্রাইমারী হাইওয়ে সিস্টেমের অংশ ছিল। সত্যিকার অর্থে রাস্তাটির জন্ম হয়েছিল ইউএস ১৮ এর একটি স্পার রুট, প্রাইমারী রোড নং ১৯(বর্তমানে ইউএস ১৮) থেকে রক ভ্যালির সংযোগ হিসেবে। তারপর ১৯২৯ সালে আইওয়া-২৬ কে রক ভ্যালির উত্তর দিকে ইউএস ১৮ পর্যন্ত বর্ধিত করা হয়।
১৯৩০ সালে ইউএস ১৮ কে পুনরায় স্থানান্তরিত করা হয় লিওন এবং সিউ কাউন্টির সংযোগ সড়ক হিসেবে। এই রাস্তাটি আইওয়া ২৬ এর বাতিল অংশ হয়ে রক ভ্যালি এবং উত্তর দিকে ইউএস ১৮ এর সংযোগ ঘটাতো। পরবর্তীতে আইওয়া ২৬ কে উত্তর-পশ্চিমের কাউন্টি রুট এস এর সাথে প্রতিস্থ্পান করা হয়।
১৯৬৯ সালের ১ জানুয়ারী, আইওয়া স্টেট হাইওয়ে কমিশন (যারা কিনা আইওয়া ডিপার্টমেন্ট অব ট্রান্সপোর্টেশান নামেও পরিচিত) অনেক গুলো রাজ্য মহাসড়ককে নতুন করে নামকরণ করে। নামকরণ গুলো মূলত, একই নামে রাস্তা বৃদ্ধি, অপ্রয়োজনীয় ভাবে একাধিক নামকরণ রোধ এবং একই রকম নম্বর যুক্ত স্টেট হাইওয়ে পাবার জন্য করা হয়েছিল।
সেই কারনে পূর্বের আইওয়া ১৮২(অলামেকি কাউন্টিতে অবস্থিত)কে ট্রাঙ্ক হাইওয়ে ২৬ নামকরণ করা হয়েছিল। আর এই প্রচেষ্টা থেকেই সাধারনত ২ টি আলাদা হাইওয়ে কে একই নামে নিয়ে আসার পথ সুগম হয়।
কে-২২ (ক্যান্সাস হাইওয়ে)
কে-২২ যুক্তরাষ্ট্রের ক্যান্সাসে অবস্থিত একটি রাজ্য মহাসড়ক। ৩.০৮৭ মাইল (৪.৯৬৮ কি.মি.) লম্বা সড়কটি ওয়াশিংটন কাউন্টিতে অবস্থিত। রাস্তাটি ইউএস রুট ৩৬ (ইউএস-৩৬) উত্তর হতে হ্যাডাম শহর পর্যন্ত বিস্তৃত। এই রাস্তাটি মূলত উইচিকা থেকে টোপিকা এর সংযোগ সড়ক হিসেবে ১৯৩০ সালে পরিকল্পনা করা হয়েছিল। যদিও শেষ পর্যন্ত এটি আলোর মুখ দেখেনি। অবশেষে ১৯৪০ সালে এই বর্তমান কে-২২ রাস্তাটি করা হয়।
কে-২২ রাস্তাটি ১৭তম রাস্তা বলে পরিচিত, ইউএস-৩৬ থেকে আরম্ভ হয়। রাস্তাটি দক্ষিণ দিক বরাবর ডিয়ার রোড নামধারন করে ভাইনিং বরাবর চলতে থাকে। অপরদিকে কে-২২ উত্তর দিকে ডিয়ার রোড ধরে তৃণভূমি পেরিয়ে চলে, ১৮তম রাস্তাকে অতিক্রম করে। তারপর রাস্তাটি মুলবেরি ক্রিক পাড়ি দিয়ে হ্যাডাম বরাবর চলতে থাকে। অবশেষে কে-২২ মিল ক্রিক পাড়ি দিয়ে উত্তর প্রান্তবিন্দু হ্যাডাম শহরের প্রান্তে মেইন স্ট্রিটে মিলিত হয়ে সমাপ্ত হয়। কিন্তু ডিয়ার রোড উত্তর দিকে নেব্রাস্কা স্টেট লাইন বরাবর চলতেই থাকে, যদিও লাইনটি অতিক্রম করে না।
ক্যান্সাসের অন্যান্য মহাসড়কগুলোর মতোই এই রাস্তাটিরও দেখাশুনার দায়িত্বে রয়েছে ক্যান্সাস ডিপার্টমেন্ট অব ট্রান্সপোর্টেশান (কেডিওটি ) । রক্ষণাবেক্ষণের অংশ হিসেবে কেডিওটি নিয়মিত রাস্তাটি ব্যবহারকারী যানবাহনের পারিসংখ্যান প্রকাশ করে থাকে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসেবে বছর শেষে তথ্য পাওয়া যায়। কেডিওটির ২০১০ সালের তথ্য মতে, রাস্তাটি দিয়ে ৪৫ টি ট্রাক সহ দৈনিক গড়ে ২০৫ টি যানবাহন চলাচল করে। রাস্তাটির কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত।
১৯২৭ সালে প্রথম কে-২২ কে নামকরণ করা হয়েছিল, তখন রাস্তাটি লিবারেলের ইউএস-৫৪ থেকে হালফোর্ডের ইউ্এস-৩৬ পর্যন্ত বিস্তৃত ছিল। সেই সময় পুরো রাস্তাটি কাচা সড়ক হিসেবে বিদ্যমান ছিল, যদিও গার্ডেন সিটির সামান্য অংশ বাঁধানো ছিল। তবে ১৯৩২ সালে এই রাস্তাটিকে পরিত্যাক্ত ঘোষণা করা হয়। ১৯৩৩ সাল নাগাদ নতুন আরেকটি নতুন রাস্তা তৈরী করা হয়, যেটি উইচিটা থেকে পূর্বদিকে ইউএস-৫৪ ধরে ইম্পোরিয়া শহরের উত্তরে অবস্থিত উইরেকা পর্যন্ত বিস্তৃত ছিল। ইম্পোরিয়া থেকে রাস্তাটি উত্তর-পূর্ব দিকে স্কারটন এবং টোপিকার উত্তর বরাবর চলতে থাকে। তবে এই রাস্তাটিকেও ১৯৩৮ সালের জানুয়ারি থেকে জুলাইয়ের মধ্যে পরিত্যাক্ত ঘোষণা করা হয়। অবশেষে বর্তমান কে-২২ কে ১৯৪১ সালে তৈরী করা হয়। তখন থেকে রাস্তাটির উল্লেখযোগ্য কোন পরিবর্তন সাধিত হয়নি।
কে-২৬ (ক্যান্সাস হাইওয়ে)
কে-২৬ যুক্তরাষ্ট্রের ক্যান্সাসে অবস্থিত একটি রাজ্য মহাসড়ক। ৩.৬০১ মাইল (৫.৭৯৫ কি.মি.) লম্বা রাস্তার পুরোটাই ক্যান্সাসের চেরোকি কাউন্টিতে অবস্থিত। রাস্তাটি মিসৌরি, ক্যান্সাস এবং ওকলাহামো রাজ্যের সংযোগ বিন্দু থেকে উত্তর-পশ্চিমে অবস্থিত। ইউএস রুট ১৬৬(ইউএস ১৬৬) এবং ইউএস ৪০০ এর মিলনস্থান হতে শুরু হয়ে উত্তরে গ্যালেনার কে-৬৬ তে গিয়ে সমাপ্ত হয়। রাস্তাটির রক্ষনাবেক্ষণের দায়িত্বে রয়েছে ক্যান্সাস ডিপার্টমেন্ট অব ট্রান্সপোর্টেশান ( কেডিওটি)।
রাস্তাটিকে ১৯৩৭ সালে ক্রেস্টলাইন থেকে মিসৌরি স্টেট লাইন পর্যন্ত প্রথমে তৈরী করা হয়েছিল। কিন্তু পরবর্তি কয়েক দশক ধরে চলমান রাস্তা স্থানান্থর প্রকল্পের অধীনে, ১৯৮০ সালের দিকে কে-২৬ বর্তমান রূপ ধারণ করে।
বাক্সটার স্প্রিংস এর পূর্বে অবস্থিত ইউএস-৪০ এবং ইউএস-১৬৬ এর সংযোগস্থল থেকে কে-২৬ এর জন্ম। তারপর রাস্তাটি বনজঙ্গল এবং কিছু শস্যক্ষেত পাড়ি দিয়ে উত্তরদিকে চলতে থাকে। এরপর কে-২৬ সোয়াল ক্রিক পাড়ি দিয়ে প্রধান সড়ক হিসেবে গ্যালনা শহরে প্রবেশ করে। গ্যালেনাতে রাস্তাটির তার উত্তর প্রান্তবিন্দু কে-৬৬ (যা কিনা সপ্তম সড়ক নামেও পরিচিত) এ গিয়ে সমাপ্ত হয়। কিন্তু প্রধান সড়কটি বিএনএসএফ রেলওয়ে বরাবর উত্তর দিকে চলতেই থাকে।
ক্যান্সাসের অন্যান্য মহাসড়কগুলোর মতোই এই রাস্তাটিরও দেখাশুনার দায়িত্বে রয়েছে ক্যান্সাস ডিপার্টমেন্ট অব ট্রান্সপোর্টেশান (কেডিওটি )। রক্ষণাবেক্ষণের অংশ হিসেবে কেডিওটি নিয়মিত রাস্তাটি ব্যবহারকারী যানবাহনের পারিসংখ্যান প্রকাশ করে থাকে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসাব করে বছর শেষে তথ্য পাওয়া যায়। কেডিওটির ২০১০ সালের তথ্য মতে দৈনিক রাস্তাটি দিয়ে গড়ে,২২৫টি ট্রাকসহ ৩২৩০ টি যানবাহন চলাচল করে। রাস্তাটির কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত।
কে-২৬ কে ১৯৩৭ সালে কে-৩৪ হিসেবে তৈরী করা হয়েছিল। কে-৩৪ ছিল একটি কাচা রাস্তা যেটি কে-৯৬ থেকে মিসৌরি স্টেট লাইনের পূর্বে ক্রেস্টলাইনে অবস্থিত ইউএস ৬৯ পর্যন্ত বিস্তৃত ছিল। পরবর্তিতে ১৯৪১ সালে এই রাস্তাটিকে কে-২৬ এবং রাস্তার পূর্বদিকের অংশকে কে-৯৬ নামকরণ করা হয়। কে-২৬, ইউএস ৬৬ এর পশ্চিম হতে উত্তরে কে-৯৬ এবং ইউএস ৬৯ পর্যন্ত বিস্তৃত ছিল। রাস্তাটিকে ১৯৪১ সালেই পাঁকা সড়কে উন্নিত করা হয়। পরবর্তিতে ১৯৫৮ এবং ১৯৫৩ সালে রাস্তাটিকে গ্যালেনার পূর্বে ইউএস ৬৬ এবং দক্ষিণে রাস্তাটির দক্ষিণ প্রান্ত বিন্দু ইউএস ১৬৬ পর্যন্ত বর্ধিত করা হয়। ১৯৮০ সালে যখন ইউএস ৬৬ এর নামকরণ বাতিল করা হয়, তখন এই বাতিল হওয়া রাস্তাটিকে কে-৬৬ নামকরণ করা হয়। যেটির কিছু অংশ ইউএস রুট ৬৯ অল্টারনেট এর অংশ ছিল।
এম-৩১ (মিশিগান হাইওয়ে)
এম-৩১ ছিল যুক্তরাষ্ট্রের মিশিগানের লোয়ার পেনিনসুলাতে অবস্থিত একটি রাজ্য ট্রাঙ্কলাইন মহাসড়ক। রাস্তাটি পোর্ট হুরনের অন্তর্গত লেক হুরন এর পাঁড় দিয়ে উত্তর দিক বরাবর দ্যা থাম্ব এলাকা অতিক্রম করে সমভূমির দিকে ঘুরে যেত। মহাসড়কটি দ্যা থাম্ব পাড়ি দিয়ে সাগিনাউ সাগরের তীর ঘেঁষে চলে অবশেষে সাগিনাউ শহরে এসে সমাপ্ত হতো। রাস্তাটিকে ১৯১৯ সালের দিকে নামকরণ করা হলেও, ১৯২৬ সালেই এটিকে বিভিন্ন সড়কের অংশ বানিয়ে এর নামকরণ বাতিল করা হয়।
এম-৩১ এর যাত্রা শুরু হয় এম-২১ থেকে যা কিনা পোর্ট হুরন এ অবস্থিত, তারপর রাস্তাটি লেক হুরনের তীর ঘেঁষে চলতে থাকে। এভাবে চলতে চলতে রাস্তাটি হার্বর বিচের পূর্বে এম-২৬ এর পশ্চিম প্রান্তবিন্দু অতিক্রম করে। শহরের মধ্যে এম-২৭ উত্তর দিক থেকে এসে এম-৩১ এর সাথে মিলিত হয়ে পশ্চিম দিকে স্থলাভিমুখ বরাবর একই সাথে চলতে থাকে। তারপর রাস্তা দুটি রুথের উত্তরে এসে আলাদা হয়ে যায়, এম-২৭ দক্ষিণ দিকে এবং এম-৩১ ব্যাড এক্স ধরে দ্যা থাম্ব বরাবর চলতে শুরু করে। অবশ্য একই সাথে এম-১৯ ও দ্যা থাম্ব বরাবর চলতে থাকে। রাস্তাটি একটন এবং পিজন হয়ে বে পোর্ট এর দিকে চলে যায়। সেখানে ট্রাঙ্কলাইন মহাসড়কটি দক্ষিণ-পশ্চিম দিকে মোড় নিয়ে সাগিনাউ সাগর বরাবর চলতে থাকে। তারপর সেবেওয়ান এবং ইউনিয়নভ্যালি পাড়ি দিয়ে স্থলাভূমির দিকে যাত্রা করে। এক্রনের দক্ষিণ দিক দিয়ে রাস্তাটি দক্ষিণাঞ্চলীয় ফেয়ার গ্রোভে প্রবেশ করে। এম-৩১ এরপর ব্রাডলি ভ্যালি ধরে চলতে চলতে এম-৮১ এর সাথে মিলিত হয়ে দক্ষিণ দিক বরাবর গিলফোর্ডে চলে যায়। গিলফোর্ডে এসে রাস্তা দুটি পৃথক হয়ে যায়, এবং এম-৩১ পশ্চিম দিকে মোড় নিয়ে রিজ অতিক্রম করে সাগিনাউ এর দিকে চলতে শুরু করে। অবশেষে এম-৩১ তৎকালীন এম-১০ এর সাথে উত্তর প্রান্তবিন্দুতে মিলিত হয়ে সমাপ্ত হয়।
১৯১৯ সালে, যখন কিনা প্রথম রাজ্য মহাসড়ক ব্যবস্থা প্রণয়ন করা হয়, তখন থেকে এই রাস্তাটি ছিল ট্রাঙ্কলাইন সিস্টেমের অংশ, যেটি পোর্ট হুরনের উত্তর দিক থেকে চলতে শুরু করে হার্বার বিচ হয়ে পশ্চিম দিকে সাগিনাউ পর্যন্ত বিস্তৃত ছিল। তারপর যখন ১৯২৬ সালে ইউএস হাইওয়ে সিস্টেম প্রবর্তন করা হয়, তখন এই রাস্তাটির নাম বাতিল করে অন্যান্য মহাসড়ক গুলোর অংশে পরিনত করা হয়, একই নামকরণ এড়ানোর স্বার্থে। রাস্তাটির উত্তরের পোর্ট হুরন থেকে হার্বার বিচ পর্যন্ত অংশকে এম-২৯ এর সাথে জুড়ে দেয়া হয়, যখন পশ্চিমের বে পোর্ট থেকে ব্যাড এক্স পর্যন্ত অংশকে এম-৮৩ এর সাথে এবং এম-৩১ এর বাকি অংশ রিজ থেকে ইউনিয়নভ্যালি পর্যন্ত(এম-৮৪)কে এম-৮১ এর সাথে যুক্ত করা হয়।
এম-১৩৬ (মিশিগান হাইওয়ে)
এম-১৩৬ যুক্তরাষ্ট্রের মিশিগান রাজ্যের লোয়ার পেনিনসুলার অন্তর্গত দ্যা থাম্বের ব্রুকওয়ে থেকে ফোর্ট গ্রেটিওট পর্যন্ত বিস্তৃত একটি ট্রাঙ্কলাইন মহাসড়ক। রাস্তাটি পোর্ট হুরনের এম-১৯ এবং এম-২৫ এর সংযোগ-সড়ক হিসেবে ব্যবহৃত হয়। মধ্যবর্তি অংশে রাস্তাটি সেন্ট ক্লেয়ার কাউন্টির নদী, খাড়ি, শস্যক্ষেত পাড়ি দিয়ে চলে। ট্রাঙ্কলাইনটি ১৯১৯ সালের দিকে রাজ্য মহাসড়ক ব্যবস্থার অংশ ছিল। এম-১৩৬ কে ১৯৩১ সালে নামকরণ করা হয় এবং ১৯৬১ সালে রাস্তাটিকে সম্প্রসারিত করে বর্তমান অবস্থায় নিয়ে আসা হয়।
এম-১৩৬, উত্তর ব্রকওয়ের দক্ষিণে অবস্থিত মিল ক্রিকের পাশের এম-১৯ থেকে আরম্ভ হয়। মহাসড়কটি এরপর পূর্বদিক বরাবর শস্যক্ষেত পাড়ি দিয়ে মেটকাফ রোড ধরে ১.১ কি.মি. পথ অতিক্রম করে দক্ষিণ-পূর্বে বেয়ার্ড রোডের সাথে মিলিত হয়ে মিলক্রিকের সমান্তরালে চলতে থাকে। তারপর রাস্তাটি ট্যাকাবেরি এয়ারপোর্টের নিকটে অ্যাভোকা রোডে এসে পূর্বদিকে মোড় নিয়ে অ্যাভোকা বরাবর চলতে শুরু করে। ট্রাঙ্কলাইন রাস্তাটি অ্যাভোকার শস্যক্ষেত, বাড়িঘর অতিক্রম করে ব্লাক রিভারের কাছে এসে গ্লেসো রোড ধরে দক্ষিণ দিকে চলতে শুরু করে। তারপর রাস্তাটি বন-জঙ্গল ভেদ করে চলে ব্লাক রিভার অতিক্রম করে বেয়ার্ড রোডে আবারো প্রবেশ করে। এখান থেকে এটি আবারো শস্যক্ষেত পাড়ি দিয়ে পূর্ব-দক্ষিণ-পূর্ব বরাবর গার্ডেন ডেল এর দিকে এন এন্ড কিনওয়াডিন রোড ধরে চলে। অবশেষে এম-১৩৬ দক্ষিণ-পূর্ব দিকে মোড় নিয়ে পাইন গ্রোভ অ্যাভিনিউ হয়ে আই-৯৪ এবং আই-৬৯ থেকে দুই মাইল দুরে পোর্ট হুরনের ব্লু ওয়াটার ব্রিজে অবস্থিত এম-২৫ এর সাথে মিলিত হয়ে সমাপ্ত হয়।
অন্যান্য মহাসড়ক গুলোর মতো এই এম-১৩৬ এর রক্ষণাবেক্ষণের দায়িত্বে নিয়োজিত মিশিগান ডিপার্টমেন্ট অব ট্রান্সপোর্টেশান (এমডিওটি) । ২০১১ সালের এমডিওটির যানবাহন গণনা থেকে দেখা যায় রাস্তাটির পূর্বপ্রান্ত দিয়ে দৈনিক সর্বোচ্চ ৬,০৭০ টি যানবাহন চলাচল করে, যখন কিনা পশ্চিমপ্রান্ত দিয়ে সর্বনিম্ন ১,৮৯৪ টি যানবাহন চলাচল করে। রাস্তাটির কোন অংশই জাতীয় মহাসড়ক ব্যবস্থার অংশ নয় , যেটি কিনা একটি দেশের অর্থনীতি, প্রতিরক্ষা এবং চলাচলের জন্য গুরুত্বপূর্ণ বলে বিবেচিত।
যখন ১৯১৯ সালে প্রথম রাজ্য মহাসড়ক ব্যবস্থা প্রণয়ন করা হয়, তখন এম-১৩৬ ছিল এম-১৯ এর অংশ বিশেষ। তারপর ১৯২৭ সালে, এই অংশটিকে এম-১৩ নামকরণ করে অ্যাভোকা পর্যন্ত সম্প্রসারিত করা হয়। ১৯২৯ সালে একে আবারো পশ্চিমপ্রান্তে গার্ডেনডেল এর নিকটে এম-৫১ পর্যন্ত সম্প্রসারিত করে এম-১৩৬ রাখা হয়।
১৯৩১ সালে এম-১৯ এবং এম-৫১ এর মধ্যবর্তি এম-১৩ এর নাম পরিবর্তন করে এম-১৩৬ রাখা হয়। রাস্তাটির অ্যাভোকার অংশটি বাদে পুরো এম-১৩৬ পাঁকা সড়কে পরিণত করা হয় ১৯৪০ সালে। অবশেষে ১৯৬১ সালে, এম-১৩৬ কে আরো পূর্বদিকে বর্ধিত করে, গার্ডেনডেল এবং ফোর্ট গ্রেটিওটের মধ্যবর্তি(বর্তমান নাম পাইন গ্রোভ অ্যাভিনিউ) এম-৫১ এর অংশ বিশেষ প্রতিস্হাপন করা হয়।
এম-২১৬ (মিশিগান হাইওয়ে)
এম-২১৬ (মিশিগান হাইওয়ে) যুক্তরাষ্ট্রের মিশিগান এ অবস্থিত, একটি রাজ্য মহাসড়ক। এম-২১৬, ৯.৩৭৯ মাইল লম্বা। রাস্তাটি পশ্চিমের এম-৪০ থেকে শুরু হয়ে, পূর্বের ইউএস ১৪১ এ গিয়ে শেষ হয়। এম-২১৬, ১৯৩৫ সালে তৈরী করা হয়। রাস্তাটি আজ অবধি বিদ্যমান রয়েছে।
এম-২১৬, ৯.৩৭৯ মাইল লম্বা। রাস্তাটি পশ্চিমের এম-৪০ থেকে শুরু হয়ে, পূর্বের ইউএস ১৪১ এ গিয়ে শেষ হয়। এম-২১৬, ১৯৩৫ সালে তৈরী করা হয়।
এম-২১৬, ১৯৩৫ সালে তৈরী করা হয়। রাস্তাটি আজ অবধি বিদ্যমান রয়েছে।
এম-২২১ (মিশিগান হাইওয়ে)
এম-২২১ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। ২.৫৪৫ মাইল দীর্ঘ রাস্তাটি মিশিগানের আপার পেনিনসুলাতে অবস্থিত। এম-২২১ ব্রিমলি শহর এবং ব্রিমলি স্টেট পার্কের সাথে এম-২৮ এর সংযোগ-সড়ক হিসেবে ব্যবহৃত হয়। স্থানীয়ভাবে রাস্তাটি ১৯৪০ সাল পর্যন্ত, এম-২৮ এর একটি অংশ বলে পরিচিত ছিল। তবে ১৯৪৫ সালে সড়কটির নাম এম-২২১ দিয়ে একে রাজ্য সড়কের মর্যাদায় উন্নিত করা হয়।
ব্রিমলির সুপিরিয়র টাউনশিপে অবস্থিত এম-২৮ থেকে এম-২২১ এর উৎপত্তি। তারপর রাস্তাটি গ্রাম্য এলাকা এবং বনজঙ্গল পেরিয়ে শহরতলীতে প্রবেশ করে। তবে রাস্তাটি মেইন স্ট্রিট এবং লেকশোর ড্রাইভে গিয়ে আনুষ্ঠানিক ভাবে সমাপ্ত হয়ে যায়। যদিও এর রক্ষনাবেক্ষণ লেকশোর ড্রাইভ এর উইস্কা নদী পর্যন্ত চলতে থাকে। অলিখিত অংশ সহ পুরো এম-২২১ এর দৈর্ঘ্য মোটামুটি ২.৫৪৫ মাইল (৪.০৯৬ কি.মি.)।
মিশিগানের অন্যান্য রাজ্য মহাসড়কের মতো এম-২২১ এর রক্ষণাবেক্ষনের দায়িত্বে রয়েছে মিশিগান ডিপার্টমেন্ট অব ট্রান্সপোর্টেশান (এমডিওটি) । রক্ষণাবেক্ষণের অংশ হিসেবে মিশিগান ডিপার্টমেন্ট অব ট্রান্সপোর্টেশান রাস্তাটি ব্যবহারকারী যানবাহনের পরিসংখ্যান করে থাকে, এর মাধ্যমে এমডিওটি গড়ে দৈনিক চলাচলকারী যানবাহনের তথ্য পেয়ে থাকে। ২০০৯ সালের তথ্য মতে, রাস্তাটির উত্তর অংশ দিয়ে দৈনিক গড়ে ২৯৪০ টি এবং দক্ষিণ অংশ দিয়ে দৈনিক গড়ে ১৪৭৬ টি যানবাহন চলাচল করতো। এছাড়াও গড়ে ২৬টি মালবাহী গাড়ী চলাচল করতো। রাস্তাটির কোন অংশই জাতীয় মহাসড়ক ব্যবস্থার অংশ নয় , যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত।
১৯১৯ সালের দিকে এম-২২১ মূলত ছিল এম-২৫ এর অংশ বিশেষ। এই রাস্তাটি উত্তরের ব্রিমলি থেকে সোজা পূর্বদিকে ৬ মাইল অগ্রসর হয়ে ইউএস-২ এর সাথে মিলিত হতো, যা কিনা এম-২৮ এর অংশ ছিল। তারপর ১৯৪২ সালে এম-২৮ কে স্থানীয় প্রশাসনের অধীনে অর্পন করা হয় এবং নামকরণ বাতিল করা হয়। তবে ১৯৪৫ সালে এই বাতিল হওয়া রাস্তাটিকে এম-২২১ নামকরণ করে এম-২৮ এর সাথে যুক্ত করে পুনরায় সচল করা হয়।
ডেইজি রিডলি
ডেইজি জ্যাজ ইসোবেল রিডলি(জন্ম ১০ এপ্রিল ১৯৯২), একজন ব্রিটিশ অভিনেত্রী। ২০১৫ সালের সিনেমা চলচ্চিত্রে তিনি “রে” চরিত্রে অভিনয়ের মধ্য দিয়ে আন্তর্জাতিক পরিচিতি লাভ করেন।
ডেইজি জ্যাজ ইসোবেল রিডলে লণ্ডন এর ওয়েস্টমিনিস্টারে ১৯৯২ সালের ১০ এপ্রিল জন্ম গ্রহণ করেন। তাঁর বাবা ও মা যথাক্রমে ফকনার করবেট এবং ক্রিস রিডলে। তাঁর দাদা আর্নল্ড রিডলি ছিলেন একজন অভিনেতা এবং নাট্যকার। আর্নল্ড রিডলি "ড্যাড'স আর্মি" টিভি সিরিজে প্রাইভেট গডফ্রে চরিত্রে অভিনয় করেছেন। ডেইজি রিডলে ২০১০ এ স্নাতক পাস করেন হার্টফোর্টশায়ারের ট্রিং পার্ক স্কুল ফর দ্য পারফর্মিং আর্টস থেকে।
এম-২৪৭ (মিশিগান হাইওয়ে)
এম-২৪৭ যুক্তরাষ্ট্রের মিশিগানে অবস্থিত একটি রাজ্য ট্রাঙ্কলাইন মহাসড়ক। রাস্তাটি বেঙ্গর টাউনশিপ হয়ে এম-১৩ এবং বে সিটি রিক্রেয়েশান এরিয়া এর সংযোগ-সড়ক হিসেবে কাজ করে। একটি ট্রাঙ্কলাইন মহাসড়ক হিসেবে রাস্তাটি এম-১৩ থেকে শুরু হয়ে ৩.০৩৬ মাইল পথ পাড়ি দিয়ে পার্কের দিকে অগ্রসর হয়। দৈনিক গড়ে রাস্তাটি দিয়ে ৬,০০০ এর একটু বেশী যানবাহন চলাচল করে। এম-২৪৭ রাস্তাটি ১৯২০ সাল থেকেই ট্রাঙ্কলাইন মহাসড়ক হিসেবে পরিচিত। ১৯৬১ থেকে ১৯৯৮ সাল পর্যন্ত রাস্তাটি ছিল সর্বোচ্চ ননইন্টারস্টেট হাইওয়ে। রাস্তাটিকে এম-২৪৭ নাম দেবার পূর্বে রাস্তাটি এম-১১১ এবং এম-৪৭ এর অংশ ছিল।
এম-২৪৭ এর দক্ষিণ প্রান্তবিন্দু এম-১৩, এখান থেকে রাস্তাটি ইউক্লিড অ্যাভিনিউ হয়ে কাউকাউলিন নদী পাড়ি দিয়ে ২.৭ মাইল অতিক্রম করে। অবশেষে রাস্তাটি বিভার রোডে এসে পূর্বদিকে মোড় নিয়ে পার্কের প্রবেশমুখে গিয়ে সমাপ্ত হয়। পুরো রাস্তাটি সাগিনাউ সাগরের পাশে অবস্থিত। অবশ্য এর কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত।
মিশিগান ডিপার্টমেন্ট অব ট্রান্সপোর্টেশান (এমডিওটি), অ্যাভারেজ অ্যানুয়াল ডেইলি ট্রাফিক (এএডিটি) ব্যবহার করে যানবাহন এর পরিসংখ্যান করে থাকে। এটি দ্বারা একটি রাস্তার কোন অংশ দিয়ে কি পরিমান যানবাহন চলাচল করে তা পরিমাপ করা যায়। ২০০৯ সালের হিসাব মতে, রাস্তাটির দক্ষিণ প্রান্ত দিয়ে গড়ে দৈনিক ৬,১৩৫টি যানবাহন চলাচল করে, যখন বাকি অংশ দিয়ে ট্রাফিকের পরিমাণ ৬,২২৪টি। এছাড়াও দৈনিক প্রায় ১৯০ টি বানিজ্যিক যানবাহন চলাচল করে। যদিও মোট গাড়ি চলাচলের পরিমাণ ২০০৮ সালের তুলনায় (গড়ে দৈনিক ৫,০৩১ থেকে ৫,৬৭৩টি ছিল) বেড়েছে, তবুও বাণিজ্যিক গাড়ির পরিমাণ কমেছে (২১৪টি)।
১৯২৯ সাল নাগাদ এম-২৪৭ রাস্তাটি তৈরী করা হয় বর্তমান স্থানে। তখন এর নাম দেওয়া হয়েছিল এম-১১১। ১৯৩৭ সালে এম-৪৭ কে এম-১১১ করার পূর্ব পর্যন্ত এই নাম বজায় ছিল। তারপর ১৯৬১ সালে আবারো রাস্তাটির নামকরণ রহিত করে, ইউএস ১০ এর অংশে পরিনত করে ফেলা হয় এবং নামকরণ করা হয় এম-২৪৭, যেটি স্টেট পার্কের সাথে এম-২৪৭ এর সংযোগ-সড়ক ছিল। আপার পেনিনসুলাতে এম-৫৫৩ তৈরী হবার আগে ১৯৬১ থেকে ১৯৯৮ সাল পর্যন্ত রাস্তাটি ছিল সর্বোচ্চ ননইন্টারস্টেট হাইওয়ে।
এম-৩৩১ (মিশিগান হাইওয়ে)
এম-৩৩১ যুক্তরাষ্ট্রের মিশিগানে অবস্থিত একটি অলিখিত রাজ্য ট্রাঙ্কলাইন মহাসড়ক। ৩.৩৬৩ মাইল দীর্ঘ রাস্তাটি কালামাজো শহরে অবস্থিত। এর শুরুটা হয় কালামাজো পোর্টেজ শহরের প্রান্তের কিলগারো রোড থেকে। এম-৩৩১ ছিল ১৯৯৮ সালে গভর্ণর জন এনলারের সময় তৈরী হওয়া অনেকগুলো ট্রাঙ্কলাইন মহাসড়কের একটা। রাস্তাটির নাম এম-৩৩১ হওয়ার পূর্বে এটি ছিল ইউএস ১৩১ এর অংশ বিশেষ, যখন শহরতলীতে বিকল্প সড়ক তৈরী হয়নি।
এম-৩৩১ রাস্তাটি কালামাজো-পোর্টেজ শহরের প্রান্তের কিলগারো রোড থেকে শুরু হয়েছে, যা এটি ইন্টারস্টেট ৯৪ (আই-৯৪) এর একটি এক্সিটের কাছে অবস্থিত। তারপর রাস্তাটি সোজা উত্তরের ওয়েস্টএজ এলাকার ক্রেন পার্ক বরাবর চলতে থাকে, অবশ্য রাস্তাটি তখন বাকি সকল ট্রাঙ্কলাইন মহাসড়ক থেকে বিচ্ছিন্ন। এম-৩৩১ বেলেন্সি পার্ক এবং কালামাজো কাউন্টি পার্ক অতিক্রম করে চলতে থাকে। এরপর মাউন্ট এভার-রেস্ট সিমেট্রি অতিক্রম করে।
ক্রেন পার্ক থেকে রাস্তাটি এক-লেন বিশিষ্ট দুটি আলাদা সড়কে পরিনত হয় যার পার্ক স্ট্রিট দিয়ে উত্তরমূখী যানবাহন এবং ওয়েস্ট এজ অংশ দিয়ে দক্ষিণমূখী যানবাহন চলাচল করে। এই দুটি আলাদা রাস্তার একটি মিলিত হয় বিজনেস লুপ ইন্টারস্টেট ৯৪/এম-৪৩ এর সাথে এবং অপর অংশটি মিলিত হয় বিজনেস ইউএস হাইওয়ে ১৩১ এর সাথে। অবশেষে রাস্তাটির দুই অংশই মিশিগান এভিনিউ এ পুনরায় মিলিত হয়ে সমাপ্ত হয়, এবং পার্ক স্ট্রিট উত্তর দিকে বিজনেস ইউএস হাইওয়ে ১৩১ নামে চলতেই থাকে।
১৯৬০ সালের পূর্বে এম-৩৩১ ছিল, ইউএস ১৩১ এর দীর্ঘদিনের অংশ বিশেষ। তারপর একে পশ্চিম কালামাজোর একটি ফ্রিওয়ে হিসেবে স্থানান্তরিত করা হয়। ১৯৯৮ সালে গভর্ণর জন এনলারের সময় তৈরী হওয়া অনেকগুলো ট্রাঙ্কলাইন মহাসড়কের একটা ছিল এম-৩৩১, ট্রাঙ্কলাইনগুলো মিশিগানের অর্থনীতিতে অনেক অবদান রাখে। রাস্তাটিকে মিশিগান ডিপার্টমেন্ট অব ট্রান্সপোর্টেশান এর ম্যাপে স্থান না দেয়া হলেও, এম-৩৩১ কে একটি অলিখিত রাজ্য মহাসড়ক হিসেবে চিহ্নিত করা হয়।
মিসৌরি রুট ১০৮
রুট ১০৮ হলো মিসৌরির (দক্ষিণ-পূর্ব) বোথেলে অবস্থিত ৫.৭০৯ মাইল দীর্ঘ একটি মহাসড়ক। রাস্তাটির পূর্বপ্রান্ত আরকানসাস হাইওয়ে ৭৭ থেকে আরম্ভ হয়েছে। এলাকাটি আর্বার্ড শহর থেকে ছয় মাইল দক্ষিণে অবস্থিত। রুট ১০৮ এর পশ্চিমপ্রান্ত অবস্থিত আর্বার্ড শহর থেকে দুই মাইল উত্তরে ইউএস ৪১২ তে। যদিও রাস্তাটিকে পূর্ব-পশ্চিমমূখী রাস্তা হিসেবে ধরা হয় তবে এর বেশীর ভাগ অংশই উত্তর-দক্ষিণমূখী । রাস্তাটিকে ১৯৩০ সালের দিকে নামকরণ করা হয় এবং ১৯৭২ সাল নাগাদ একে পূর্বদিকে বাড়ানো হয়।
রুট ১০৮ আরক্রোমার(ডানকিন কাউন্টি) আরকানসাস স্টেট লাইনের অন্তর্গত হাইওয়ে ৭৭ থেকে আরম্ভ হয়েছে। আরকানসাস-মিসৌরি সীমান্ত থেকে রাস্তাটি উত্তরদিকে দুই-লেন বিশিষ্ট রাস্তা হিসেবে চলতে থাকে। তারপর আরক্রোমোর আবাসিক এলাকা এবং বাণিজ্যিক এলাকা শেষ করে কৃষিজমির পাশ দিয়ে চলতে থাকে। আরো কিছু কৃষিজমি পেরিয়ে রাস্তাটি আর্বার্ডের দক্ষিনপ্রান্তে পৌছিয়ে রুট ১৬৪ এর সাথে মিলিত হয়। এরপর দুটি রাস্তাই একসাথে আরো কৃষিজমি পেরিয়ে একটি কারখানার কাছে এসে আলাদা হয়ে চলতে শুরু করে। রুট ১৬৪ সোজা পূর্বদিকে চলে যায় যখন রুট ১০৮ উত্তরদিকে মোড় নিয়ে ইস্ট ফ্রিস্কো রোড এ পেীছায়। এখান থেকে রুট ১০৮ বাড়ি ঘর এবং কৃষিজমি পেরিয়ে এবং বাণিজ্যিক এলাকা অতিক্রম করে। অবশেষে রাস্তাটি আর্বার্ড ত্যাগ করে এর পূর্ব প্রান্তবিন্দু ইউএস ৪১২ এ এসে পৌছায়।
২০১২ সালের মিসৌরি ডিপার্টমেন্ট অব ট্রান্সটোর্টেশানের(এমওডিওটি) হিসাব মতে, রাস্তাটি দিয়ে দৈনিক গড়ে ১০৫৭ টি যানবাহন চলাচল করে। অ্যাভারেজ অ্যানুয়াল ডেইলি ট্রাফিক(এএডিটি) সূচক ব্যবহার করে যানবাহনের এই হিসাবটি করা হয়।
১৯৩০ সালে স্টেট লাইন থেকে রুট ২৫ পর্যন্ত রুট ১০৮ এর যাত্রা শুরু। শুরু থেকে রাস্তাটি আধাপাঁকা সড়ক হিসেবে বিদ্যমান ছিল। তিন বছর পর রুট ওয়াই করা হয় রুট ১০৮ থেকে, যা কিনা আর্বার্ড থেকে ক্যারুথ এর মধ্যে বিস্তৃত ছিল। ১৯৩৬ সালে রাস্তাটিকে কনক্রিট দ্বারা পাঁকা করা হয়। তারপর ১৯৫৩ সালে রুট ২৫ কে পুনরায় রুট ১০৮ এবং ওয়াই এর সংযোগস্থলে আর্বার্ড এর সাথে সংযুক্ত করা হয়। ১৯৫৬ সালে, রুট ১০৮ থেকে রুট এন পর্যন্ত বিস্তৃত রুট ওয়াইকে, রুট ১৬৪ নাম দিয়ে প্রতিস্থাপন করা হয়। পনের বছর পর, রুট ২৫ কে রুট ২৪৬ থেকে আর্বার্ড বরাবর ঘুরিয়ে দেয়া হয়, ফলে রাস্তাটি রুট ১০৮ এর অংশে পরিনত হয়। অবশেষে ১৯৮৩ সালে, কেন্ট থেকে স্টেট লাইন বরাবর ইউএস ৪১২ কে রুট ২৫ এর সাথে প্রতিস্থাপন করা হয়।
মিসৌরি রুট ২৪৬
রুট ২৪৬ যুক্তরাষ্ট্রের মিসৌরি এ অবস্থিত, একটি রাজ্য মহাসড়ক। রুট ২৪৬, ১৫.০০২ মাইল লম্বা। রাস্তাটি পশ্চিমের রুট ১৪৮ থেকে শুরু হয়ে, পূর্বের রুট ৪৬ এ গিয়ে শেষ হয়। রুট ২৪৬, ১৯৫৪ সালে তৈরী করা হয়। রাস্তাটি আজ অবধি বিদ্যমান রয়েছে।
রুট ২৪৬, ১৫.০০২ মাইল লম্বা। রাস্তাটি পশ্চিমের রুট ১৪৮ থেকে শুরু হয়ে, পূর্বের রুট ৪৬ এ গিয়ে শেষ হয়। রুট ২৪৬, ১৯৫৪ সালে তৈরী করা হয়।
রুট ২৪৬, ১৯৫৪ সালে তৈরী করা হয়। রাস্তাটি আজ অবধি বিদ্যমান রয়েছে।
রাজা হরিশচন্দ্রের প্রাসাদ
রাজা হরিশচন্দ্রের প্রাসাদ হল বাংলাদেশের ঢাকা জেলার সাভার উপজেলায় অবস্থিত একটি পুরাকীর্তি বা প্রত্নস্থল। এটি রাজা হরিশচন্দ্রের ঢিবি, রাজা হরিশচন্দ্রের বাড়ি, রাজা হরিশচন্দ্রের ভিটা ইত্যাদি নামেও পরিচিত।
প্রত্নস্থলটি রাজধানী ঢাকার গুলিস্তান জিরো পয়েন্ট থেকে ২৪ কিলোমিটার দূরে সাভার উপজেলার অন্তর্গত সাভার পৌরসভার রাজাসন এলাকার মজিদপুরে (সাভার বাজার বাসস্ট্যান্ড হতে পূর্ব দিকে) অবস্থিত।
রাজা হরিশচন্দ্রের রাজবাড়ি বা ঢিবি ঊনিশ শতকের শেষভাগ পর্যন্ত মাটির নিচে চাপা পড়ে ছিল। স্থানীয় লোকজন মাটিচাপা এই স্থানটিকে রাজবাড়ি ঢিবি হিসেবে চিহ্নিত করত। ১৯১৮ সালের দিকে রাজবাড়ি-ঢিবির কাছাকাছি গ্রাম রাজাসনে ড. নলিনীকান্ত ভট্টশালী এক প্রত্নতাত্ত্বিক খননকাজ পরিচালনা করেন। এই খননকাজের ফলে আবিষ্কৃত হয় বৌদ্ধদের ধর্ম ও সংস্কৃতির সঙ্গে সম্পৃক্ত কিছু প্রত্নবস্তু ও গুপ্ত রাজবংশের অনুকৃত মুদ্রাস্মারক। এতে সেখানকার বৌদ্ধ মূর্তির পরিচয় পাওয়া যায়। এরই সূত্র ধরে ১৯৯০-১৯৯১ খ্রিস্টাব্দে হরিশচন্দ্র রাজার প্রাসাদ-ঢিবিতে খননকাজ চালানো হয়।
১৯৯০-১৯৯১ খ্রিস্টাব্দে রাজা হরিশচন্দ্রের ঢিবি উৎখননের ফলে অনাবৃত হয় মাঝারি আকারের একটি নিবেদনস্তূপ এবং দক্ষিণে একটি বৌদ্ধ বিহারের ভগ্নপ্রায় অবকাঠামো। খ্রিস্ট্রীয় সপ্তম শতকে এখানে বৌদ্ধ ধর্ম সভ্যতা সংশ্লিষ্ট একটি কেন্দ্র ছিল বলে বোঝা যায়। হরিশ্চন্দ্র রাজার প্রাসাদ-ঢিবির উৎখননে অনাবৃত হওয়া বিহারটির মধ্যে একাধিক পুনর্নির্মাণ এবং একাধিক মেঝের চিহ্ন লক্ষ করা যায়। বিহারের স্থাপত্যশৈলীতে চারটি স্তর অনুধাবনযোগ্য। চার স্তরের নির্মাণ কাঠামো পাওয়া যাওয়ায় বোঝা যায়, লম্বা সময় ধরেই এটি ব্যবহৃত হয়েছিল। খননকাজের সময় বিহারের ওপরের স্তর থেকে খ্রিস্টীয় সপ্তম-অষ্টম শতকের স্বর্ণ ও রৌপ্য মুদ্রা এবং খ্রিস্টীয় অষ্টম-নবম শতকের ব্রোঞ্জ নির্মিত ধ্যানী বুদ্ধ ও তান্ত্রিক মূর্তি আবিষ্কৃত হয়েছে। এখানে প্রাপ্ত অনেক ব্রোঞ্জ নির্মিত মূর্তি দেখে বোঝা গেছে যে, মহাযানী বৌদ্ধ মতাদর্শের একটি কেন্দ্র ছিল এটি। এছাড়াও এখানে নানা ধরনের নিদর্শন পাওয়া গেছে। ধূতি পরিহিত, কিরিট মুকুট, চুড়ি, হার, কোমরবন্ধ ও বাজুবন্ধ সজ্জিত লোকেশ্বর-বিষ্ণু মূর্তি, পদ্মপানি, ধ্যানী বুদ্ধ, অবলোকিতেশ্বর ও প্রজ্ঞা পারমিতা প্রভৃতি ভাস্কর্য নিদর্শন এখান থেকে পাওয়া গেছে। শিল্পশৈলী বিবেচনায় এসব প্রত্নবস্তু খ্রিষ্টীয় সাত থেকে আট শতকের নিদর্শন বলে বিশেষজ্ঞদের অনুমান। বর্তমানে এসব নিদর্শন বাংলাদেশ জাতীয় জাদুঘরে সংরক্ষিত আছে।
বর্তমান সময়ে স্থান হিসেবে মজিদপুরের প্রসিদ্ধি না থাকলেও প্রাচীনকালে এ অঞ্চলটি ছিল অত্যন্ত গুরুত্বপূর্ণ। ঐতিহাসিক কিছু সংশয় ছাড়া বিভিন্ন প্রত্নতাত্ত্বিক বিশেষজ্ঞের ধারণা অনুযায়ী ঢাকা থেকে প্রায় ২৪ কিমি উত্তর-পশ্চিমে (গুলিস্তান জিরো পয়েন্ট হতে সড়ক পথের দূরত্ব) প্রাচীন বংশাবতী বা অধুনা বংশী নদীর বাঁ তীরে অবস্থিত ছিল পাল বংশীয় রাজা হরিশ্চন্দ্রের শাসনাধীন সর্বেশ্বর রাজ্যের রাজধানী। এ রাজধানীর নাম ছিল সম্ভার এবং সম্ভার নাম থেকেই পরবর্তীকালে সাভার নামের উৎপত্তি হয়েছে। খ্রিষ্টীয় সপ্তম-অষ্টম শতকে তৎকালীন সম্ভার রাজ্যের রাজা হরিশ্চন্দ্রের প্রাসাদ-ভিটা সাভারের মজিদপুরে অবস্থিত ছিল। এছাড়াও সাভারের এ এলাকার গুরুত্বের কথা বোঝা যায় রেনেলের মানচিত্রে স্থানটির উল্লেখ দেখে। বিখ্যাত ইতিহাসবিদ ও ভূগোলবিদ জেমস রেনেল সাভার এলাকায় ১৭৬৭ খ্রিস্টাব্দে জরিপ করে মানচিত্রটির সংশ্লিষ্ট খণ্ড তৈরি করেছিলেন।
বোড়ো সাহিত্য সভা
বোড়ো সাহিত্য সভা (), হচ্ছে আসামের দ্বিতীয় বৃহৎ সাহিত্যিক এবং সাংস্কৃতিক অনুষ্ঠান। বোড়ো সাহিত্য-সংস্কৃতির উন্নতি এবং প্ৰসারের জন্যে ১৯৫২ সালের ১৬ নভেম্বর কোকরাঝার জেলার বসুগ্রামে বোড়ো সাহিত্য সভা গঠন করা হয়। এর প্রধান কাৰ্য্যালয় কোকরাঝারে অবস্থিত। এই অনুষ্ঠানটিতে আসামের সাথে প্ৰতিবেশী রাজ্য পশ্চিম বঙ্গ, মেঘালয়, নাগাল্যান্ড, ত্রিপুরার সাথে নেপাল এর ও প্ৰতিনিধি আছে।
ভারত স্বাধীন হওয়ার পর, কিছু সংখ্যক বড়ো বুদ্ধিজীবী লোক বোড়ো ভাষা সংরক্ষণের কথা চিন্তা করে। পূৰ্বের অনেক বড়ো সাহিত্যিক অসমীয়া অথবা বাংলা মাধ্যমে শিক্ষা লাভ করেছিলেন। বোড়ো সাহিত্য সভা বহুদিন সংগ্ৰাম করার পর ১৯৬৩ সালে প্ৰাথমিক শ্ৰেণীর পাঠসমূহ বোড়ো ভাষাতে আরম্ভ করা হয়। এরপর ১৯৬৮ সালে মাধ্যমিক শ্ৰেণীর পাঠসমূহ বোড়ো ভাষাতে আরম্ভ করা হয়। গুয়াহাটি বিশ্ববিদ্যালয়, ডিব্রুগড় বিশ্ববিদ্যালয় এবং নৰ্থ-ইষ্টাৰ্ণ হিলস ইউনিভার্সিটি বোড়ো ভাষা ও সাহিত্যকে Major Indian Languages (MIL) হিসেবে স্বীকৃতি দিয়েছে। ১৯৮৫ সালে বোড়ো ভাষাকে আসামের দ্বিতীয় রাজ্য ভাষা হিসেবে স্বীকৃতি দেয়া হয়।
বোড়ো সাহিত্য সভার প্ৰধান উদ্দেশ্য হল: বোড়ো সাহিত্য-সংস্কৃতির উন্নতি এবং প্ৰসারের জন্যে কাজ করা।
১৯৯৬ সালে গুয়াহাটি বিশ্ববিদ্যালয় এ বোড়ো ভাষা ও সাহিত্যের জন্য একটা স্নাতকোত্তর পাঠ্যক্ৰম আরম্ভ করা হয়। ভারত সরকারের মানব সম্পদ উন্নয়ন মন্ত্ৰালয়ের the aegis of the commission for Scientific and Technical terminology অধীনে বোড়ো সাহিত্য সভা চল্লিশ হাজারেরো অধিক বৈজ্ঞানিক এবং কারিগরী বিষয়ের শব্দসমূহ প্ৰকাশ করে। এছাড়াও বোড়ো ভাষাকে “ভাষা সন্মান” স্বীকৃতি দিতে সাহিত্য একাডেমী সন্মত হয়েছে। ভারতের সংবিধানের অষ্টাদশ অধ্যায়ে বোড়ো ভাষা এবং সাহিত্যের প্ৰয়োজনীয়তার বিষয়ে ভারত সরকার স্বীকৃতি দিয়েছে।
বোড়ো সাহিত্য সভার সভাপতিদের নাম হচ্ছে:
বোড়ো সাহিত্য সভার সম্পাদকদের নাম হচ্ছে:
ওহাইও স্টেট রুট ১৬৭
স্টেট রুট ১৬৭ (এসআর ১৬৭) যুক্তরাস্ট্রের উল্টর-পূর্বাঞ্চলীয় ওহাইও রাজ্যের অন্তর্গত পূর্ব-পশ্চিমমুখী ১৪.০৮ মাইল (২২.৬৫ কি.মি) লম্বা একটি রাজ্য মহাসড়ক। রাস্তাটির পশ্চিম প্রান্তবিন্দু জেফার্সনের এসআর ৪৬ এবং এসআর ৩০৭ এর মিলিত সড়কের উত্তরপ্রান্তে অবস্থিত, যখন কিনা রাস্তাটির পূর্বপ্রান্ত বিন্দু কনিয়াট থেকে ১৩ মাইল (২১ কি.মি) দক্ষিনে পেন্সিলভেনিয়া স্টেট লাইনে অবস্থিত, এখান থেকে রাস্তাটি পেন্সিলভেনিয়া রুট ১৯৮ (পিএ ১৯৮) নামধারন করে পূর্বদিকে চলতে থাকে। ১৯২৩ সালে রাস্তাটিকে তৈরী করার পর তিনবার দিক পরিবর্তন করা হয়েছে।
জেফার্সনের এসআর ৪৬ এবং এসআর ৩০৭ এর মিলিত সড়কের উত্তরপ্রান্তবিন্দু থেকে এসআর ১৬৭ এর যাত্রা শুরু। বিচ স্ট্রিট নামে পরিচিত এই রাস্তাটি পূর্বদিক বরাবর চলে আস্টাবিউলা, কার্সন এন্ড জেফার্সন এর মালিকানাধীন একটি রেলপথ অতিক্রম করে। এসআর ১৬৭ আস্তে আস্তে উল্টর-পূর্বদিক বরাবর মোড় নিয়ে প্রায় তিনমাইল পথ অতিক্রম করে এসআর ১১ এর ডায়মন্ড ইন্টারচেঞ্জে উপস্থিত হয়। তারপর ডেনমার্ক ট্উানশিপের মাঝামাঝি পৌছে রাস্তাটি এসআর ১৯৩ অতিক্রম করে। এরপর স্ট্যানহোপ-কিলন্সভ্যালি রাস্তা অতিক্রম করে, এসআর ১৬৭ প্রথমে সামান্য উত্তরদিকে ঘুড়ে যায় এবং তারপর আবার দক্ষিণ দিকে ঘুড়ে গিয়ে সোজা পূর্বদিক বরাবর চলতে থাকে। পিয়ারপন্ট গ্রামে এসে রাস্তাটি এসআর ৭ এর সাথে মিলিত হয়ে প্রায় একমাইল পথ উত্তরদিকে অতিক্রম করে। অবশেষে রাস্তাটি আবার পূর্বদিকে ঘুরে গিয়ে ওহাইও-পেন্সিলভেনিয়া স্টেট লাইন অতিক্রম করে পিএ ১৯৮ নামধারন করে। পরবর্তি অংশের বেশিরভাগ রাস্তাই কৃষিখেতের পাশ দিয়ে চলমান। রাস্তাটির জেফার্সন প্রান্তদিয়ে দৈনিক গড়ে সর্বোচ্চ ২,২৬০ টি যানবাহন চলাচল করে। অন্যদিকে স্টেট লাইন প্রান্তদিয়ে সর্বনিম্ন দৈনিক গড়ে ৩৩০টি যানবাহন চলাচল করে।
১৯২৩ সালে এসআর ৭ থেকে সংক্ষিপ্ত পথে পেন্সিলভেনিয়া স্টেট লাইনের পূর্ব রিচমন্ড সেন্টারে যাবার সড়ক হিসেবে একটি গ্রামের মধ্যদিয়ে রাস্তাটি তৈরী করা হয়। তারপর ১৯২৮ সালে, রাস্তাটিকে জেফার্সন থেকে পেন্সিলভেনিয়া স্টেট লাইনের পিয়ার পয়েন্ট পর্যন্ত বর্ধিত করা হয়। নতুন পশ্চিম প্রান্তবিন্দুটি তখন ছিল এসআর ৪৬/৮৪ তে (বর্তমান এসআর ৩০৭) জেফার্সন এবং পূর্বপ্রান্তবিন্দুটি ছিল স্টেট লাইনের উল্টর রিচমন্ড সেন্টারে। তারপর ১৯৩২ সালে রাস্তাটির ইউএস ৬ এর সাথে মিলিত সড়ক তৈরী করে। মিলিত অংশটি এসআর ৭ থেকে পেন্সিলভেনিয়া স্টেট লাইন পর্যন্ত বিস্তৃত ছিল। ১৯৩৯ সালে রাস্তাটির ইউএস ৬ এর মিলিত অংশকে এসআর ৫৩৮ দ্বারা প্রতিস্থাপন করা হয়। এরপর ১৯৬৯ সালে, এসআর ১১ কে অ্যাট-গ্রেট ইন্টারসেকশান হিসেবে এসআর ১৬৭ তে খোলা হয়, সাত বছর পর, ইন্টারসেকশানকে ইন্টারচেঞ্জ হিসেবে পরিবর্তন করা হয়। ১৯৭৯ থেকে ১৯৮১ সালের দিকে, রাস্তাটিকে উত্তর জেফার্সন থেকে বর্তমান অবস্থায় ঘুরিয়ে দেয়া হয়।
ওহাইও স্টেট রুট ৩৬৩
স্টেট রুট ৩৬৩ (এসআর ৩৬৩) যুক্তরাস্ট্রের পশ্চিম মধ্য ওহাইওতে অবস্থিত উত্তর- দক্ষিণমুখী একটি ছোট রাজ্য মহাসড়ক। শাখা সড়কটির দক্ষিণ প্রান্তবিন্দু লেক লোর্মি র তীরে অবস্থিত, যেখানে রাস্তাটির নাম লোটাস রোড। রাস্তাটির উত্তর প্রান্তবিন্দুটি মিনস্টারের একমাইল পূর্বে এসআর ১১৯ এর টি-ইন্টারস্যাকশনে অবস্থিত।
রাস্তাটিকে ১৯৩০ দশকের মাঝামাঝিতে একটি ছোট সড়ক হিসেবে তৈরি করা হয়, এটি সেলবি এবং অগলেজ কাউন্টিতে অবস্থিত, এসআর ১১৯ বরাবর কটেজ এলাকার একটি সংযোগ সড়ক, যা কিনা লেক লোর্মির উত্তর উপদ্বীপের পাশে অবস্থিত।
এসআর ৩৬৩, সেলবি কাউন্টি থেকে ০.৫ মাইল এবং অগলেজ কাউন্টিতে প্রায় এক মাইলের কিছু কম পথ অতিক্রম করে। রাস্তাটি জাতীয় মহাসড়ক ব্যবস্থার অংশ নয়। প্রতিবছর প্রায় ৪৯০টি যানবাহন চলাচল করে রাস্তাটির অগলেজ কাউন্টি অংশ দিয়ে অন্যদিকে প্রায় ৪১০ টি যানবাহন চলাচল করে সেলবি কাউন্টি অংশ দিয়ে।
রাস্তাটি উপদ্বীপ এলাকাটি থেকে যাত্রা শুরু করে, এলাকাটি সেলবি কাউন্টির ম্যাকলিন টাউনশিপের উত্তর লেকলোর্মির তীরে অবস্থিত। এখান থেকে লোটাস রোড কিছুদুর বিপরীত দিকে অগ্রসর হয়ে রাস্তাটির পরিসমাপ্তি বিন্দুতে উপনিত হয়। এই উপদ্বীপটি বেশকিছু ছোট ছোট বাড়ি ঘরে পরিপূর্ণ। এসআর ৩৬৩ এই সকল বাড়ি ঘড়গুলোর উত্তর-পূর্ব বরাবর চলে, উত্তর দিকে মোড় নিয়ে গ্রামীন এলাকায় প্রবেশ করে। রাস্তার পশ্চিমপাশে কৃষিজমি এবং পূর্বপাশে বনভূমি অবস্থিত। এসআর ৩৬৩ এফ এবং কে রোড অতিক্রম করে অগলেজ কাউন্টির জ্যাকসন টাউনশিপে উপনিত হয়। এই জায়গাটিতে রাস্তার পশ্চিমপ্রান্তে বনভূমি এবং পূর্বপ্রান্তে কয়েকজোড়া বাড়িঘর রয়েছে। তারপর রাস্তাটি আড়াআড়ি ভাবে বিস্তৃত একটি খোলা কৃষি ক্ষেত অতিক্রম করে। অবশেষে এসআর ৩৬৩ আরো কিছু বাড়িঘর অতিক্রম করে, এসআর ১১৯ এর টি ইন্টারসেকশানে মিলিত হয়ে সমাপ্ত হয়।
এই দুই কাউন্টির মধ্যবর্তি শাখা সড়কটিকে ১৯৩৪ সালে, বর্তমান স্থানেই তৈরী করা হয়েছিল। তারপর থেকে আজ পর্যন্ত রাস্তাটির বিশেষ কোন পরিবর্তন সাধিত হয়নি।
ওহাইও স্টেট রুট ৩৬৫
স্টেট রুট ৩৬৫ (এসআর ৩৬৫) যুক্তরাস্ট্রের পশ্চিম ওহাইওতে অবস্থিত একটি দুই-লেনের একটি পূর্ব-পশ্চিমমুখী অতি সংক্ষিপ্ত রাজ্য মহাসড়ক। রাস্তাটির পশ্চিম প্রান্তবিন্দু উত্তর লেকভিউ গ্রামের এসআর ২৩৫/এসআর ৩৬৬ এর টি ইন্টারসেকশনে অবস্থিত, এক মাইল(১.৬ কি.মি.)। তারপর পূর্ব এবং পরে দক্ষিণ দিক বরাবর ৯৮০ ফিট (৩০০ মিটার) অতিক্রম করে ইন্ডিয়ান লেক স্টেট পার্কে উপস্থিত হয়, পূর্ব প্রান্তবিন্দু ইন্ডিয়ান লেকের পশ্চিম তীর থেকে নৌবিহারে যাওয়া যায়।
এই শাখা সড়কটি লোগান কাউন্টিতে চলমান যেটি ১৯৩৪ সালে তৈরী করা হয়েছিল। মাত্র ০.১৬ মাইল (২৬০ মিটার) দৈর্ঘ্যের রাস্তাটি ওহাইওতে অবস্থিত সবচেয়ে ছোট মহাসড়ক।
পুরো এসআর ৩৬৫ রাস্তাটি উত্তর-পশ্চিমাঞ্চলীয় লোগান কাউন্টির স্টোকস টাউনশিপে অবস্থিত। এই সংক্ষিপ্ত শাখা সড়কটি জাতীয় মহাসড়ক ব্যবস্থার অংশ নয়। রাস্তাটি দিয়ে গড়ে প্রত্যেকদিন ২৩০ টি যানবাহন চলাচল করে। এসআর ৩৬৫ ওহিও রাজ্যেও অর্ন্তগত সবচেয়ে সংক্ষিপ্ত মহাসড়ক যেটির কোথাও কোন মাইলফলক নির্দেশনা নেই। তবে রাস্তাটির শুরুর প্রান্তে একটি অবস্থান নির্দেশক রয়েছে। পুরো এসআর ৩৬৫, অ্যাসফাল্ট কনক্রিট দ্বারা বাঁধাইকৃত।
এসআর ৩৬৫, ১ মাইল (১.৬কি.মি) উত্তরে অবস্থিত লেকভিউ গ্রামের, এসআর ২৩৫, এসআর ৩৬৬ এর টি-ইনন্টারসেকশনে অবস্থিত। তারপর রাস্তাটি কিছু ছোট ছোট বাড়ি ঘর অতিক্রম করে পূর্বদিকে অগ্রসর হয়, একটি সাইড স্ট্রিটও পাশাপাশি চলমান থাকে। কিছু জয়েন্ট অতিক্রম করে এসআর ৩৬৫ দক্ষিণ দিকে চলে। অবশেষে রাস্তাটি তার শেষ প্রান্তবিন্দুতে উপস্থিত হয়, ইন্ডিয়ান লেকের পশ্চিম পাড়ের একটি গাড়ির পার্কিং লটে, এখান থেকে একটি লঞ্জ সার্ভিস লেকটিতে নৌসেবা প্রদান করে। একটি ছোট রাস্তা এসআর ৩৬৫ থেকে বিপরীত দিকে ২৩৫/৩৬৬ বরাবর চলতে শুরু করে। এসআর ৩৬ তে কোন মাইলফলক নির্দেশনা না থাকার কারনে রাস্তাটিতে কোন ধরনের অন্যান্য নির্দেশনাও নেই শেষপর্যন্ত।
১৯৩৪ সালে এসআর ৩৬৫ কে একটি ছোট শাখা সড়ক হিসেবে তৈরী করা হয়েছিল, যেটি এখন পর্যন্ত বিদ্যমান রয়েছে। তারপর থেকে এই রাস্তাটিতে বিশেষ কোন পরিবর্তন সাধিত হয়নি।
ওহাইও স্টেট রুট ৩৭০
স্টেট রুট ৩৭০ (এসআর ৩৭০) রাস্তাটি যুক্তরাস্ট্রের পশ্চিমাঞ্চলীয় ওহাইও রাজ্যে অবস্থিত একটি উত্তর- দক্ষিণমূখী ১.২১ মাইল দীর্ঘ একটি রাজ্য মহাসড়ক। রাস্তাটির দক্ষিণ প্রান্তবিন্দু ইয়োলো স্প্রিংস থেকে দুই মাইল (৩.২ কি.মি) দক্ষিণ পূর্বে অবস্থিত জন ব্রায়ান স্টেট পার্ক এর প্রবেশমুখ থেকে যাত্রা শুরু করে , উত্তর প্রান্তবিন্দু ইয়োলো স্প্রিংস থেকে ০.৭৫ মাইল (১.২১ কি.মি) পূর্বে অবস্থিত এসআর ৩৪৩ গিয়ে সমাপ্ত হয়।
এসআর ৩৭০, ১৯৩০ দশকের মাঝামাঝি তৈরী করা হয়েছে। একটি শাখা সড়ক হিসেবে রাস্তাটি জন ব্রায়ান স্টেট পার্ককে জাতীয় মহাসড়ক ব্যবস্থায় যুক্ত করে। দুই-লেনের মহাসড়কটি গ্রিন কাউন্টির উত্তরাংশে অবস্থিত।
পুরো ১.২১ মাইল (১.৯৩ কি.মি) লম্বা রাস্তাটি (এসআর ৩৭০), উত্তরাঞ্চলীয় গ্রিন কাউন্টির মিয়ামি টাউনশিপের প্রান্তে অবস্থিত। ইয়োলো স্প্রিংস থেকে ২ মাইল (৩.২ কি.মি) দক্ষিণ-পূর্বে অবস্থিত জন ব্রায়ান স্টেট পার্কের প্রবেশমুখ থেকে রাস্তাটির যাত্রা শুরু হয়। রাস্তাটির উত্তরদিক বরাবর যাত্রা পথে এটি বনজঙ্গল খোলা মাঠ এবং কিছু বাড়িঘর অতিক্রম করে এগিয়ে যায়। অবশেষে রাস্তাটি তার উত্তর প্রান্তবিন্দু এসআর ৩৪৩ এ উপস্থিত হয়।
এসআর ৩৭০ এর রক্ষনাবেক্ষনের দায়িত্বে রয়েছে ওহিও ডিপার্টমেন্ট অব ট্রান্সপোর্টেশান। রক্ষনাবেক্ষনের অংশ হিসেবে এরা নিয়মিত রাস্তাটি দিয়ে চলাচলকৃত যানবাহনের গড় সংখ্যা প্রকাশ করে থাকে। একে বলা হয় অ্যানুয়াল অ্যাভারেজ ডেইলি ট্রাফিক (এএডিটি)। এএডিটি সাধারনত সংশ্লিষ্ট রাস্তা দিয়ে দৈনিক চলাচলকারী গাড়ির সংখ্যা হিসেব করে, বছর শেষে বের করা হয়। ২০০৮ এর তথ্য মতে, এসআর ৩৭০ দিয়ে দৈনিক গড়ে ১০টি বানিজ্যিক এবং ২৫০টি ব্যাক্তিগত যানবাহন চলাচল করে। তবে রাস্তাটি জাতীয় মহাসড়ক ব্যবস্থার অংশ নয়।
এসআর ৩৭০ রাস্তাটি ১৯৩৪ সালে তৈরী করা হয়। ঐতিহাসিকভাবে এসআর ৩৭০, এসআর ৩৪৩ এর একটি শাখা সড়ক, যেটি কিনা জন ব্রায়ান স্টেট পার্ক পর্যন্ত সংযোগ হিসেবে কাজ করে। শুরুতে রাস্তাটি একটি আধাপাঁকা রাস্তা হিসেবে বিদ্যমান ছিল। তবে ১৯৪১ সালে রাস্তাটিকে পাঁকা সড়কে পরিনত করা হয়। তারপর থেকে রাস্তাটিকে তেমন বড় পরিবর্তনের মধ্য দিয়ে যেতে হয়নি।